title: Vallikynsimö

text: Vallikynsimö viihtyy paahteisilla kalliokedoilla ja hakamailla kalkkipitoisella alustalla, ja muureilla ja valleilla. Se hyötyy laidunnuksesta, joka pitää kasvupaikkoja avoimina. Se on harvinaistunut laidunnuksen loputtua.


title: X-Men: Madness in Murderworld

text: X-Men: Madness in Murderworld on Paragon Softwaren suunnittelema ja julkaisema tietokonepeli DOS:lle, Commodore 64:lle ja Amigalle vuodelta 1989.


title: X-Men: Madness in Murderworld

text: Peli sijoittuu Murderworldiin, vaaralliseen kauhun huvipuistoon. Ryhmä-X, johon kuuluu Kolossi, Kyklooppi, Dazzler, Painajainen, Storm ja Wolverine, taistelee arkkivihollisiaan, Armotonta ja Magnetoa, vastaan.


title: Olympia-Skistadion

text: Olympia-Skistadion on neljän hyppyrimäen ja laskettelurinteen muodostama hiihtostadion Garmisch-Partenkirchenissä Saksassa.


title: Olympia-Skistadion

text: Olympia-Skistadionilla sijaitsevat Große Olympiaschanze (), Kleine Olympiaschanze (), HS47 ja K20-hyppyrimäet sekä Gudiberg-laskettelurinne. Se toimi vuoden 1936 talviolympialaisten olympiastadionina ja olisi toiminut sinä myös vuoden 1940 talviolympialaisissa.


title: Olympia-Skistadion

text: Uudenvuodenpäivän mäkihyppykilpailu on hypätty Garmisch-Partenkirchenissä vuodesta 1922 alkaen, ensimmäisenä vuonna Hausbergschanzesta ja sen jälkeen vuosittain Olympiaschanzesta. Se on ollut perinteisen Keski-Euroopan mäkiviikon osakilpailu sen alusta, vuodesta 1953 lähtien.


title: Olympia-Skistadion

text: Ensimmäiset hyppyrimäet Garmisch-Partenkirchenissä avattiin vuonna 1902 keskustan eteläpuolelle Kochelbergille ja itäpuolelle Gudiberg-vuorelle, hyppyrimäen nimi oli tuolloin Gudibergschanze. Gudibergschanzea remontoitiin vuonna 1922 toista uudenvuodenpäivän mäkihyppykilpailua varten ja se sai uuden nimen Olympiaschanze am Gudiberg, tuolloin K-piste sijaitsi 45 metrissä. Nykyisten hyppyrimäkien nimet ovat peräisin talviolympialaisista, jotka pidettiin vuonna 1936. Olympialaisia varten rakennettiin uusi Große Olympiaschanze -suurmäki ja Olympiaschanze am Gudiberg remontoitiin normaalimäeksi. Uuden Große Olympiaschanzen puisen tornin korkeus oli 43 metriä ja K-piste sijaitsi 76 metrissä. Olympialaisissa 131 000 katsojaa todisti norjalaisen Birger Ruudin olympiavoittoa. Yhdistetyn mäkiosuus hypättiin Kleine Olympiaschanzesta.


title: Olympia-Skistadion

text: Nykyinen Olympia-Skistadion on rakennettu vuoden 1940 talviolympialaisiin, jotka olisi myös pidetty Garmisch-Partenkirchenissä, ellei toinen maailmansota olisi aiheuttanut kilpailujen peruuttamista.


title: Olympia-Skistadion

text: Vuonna 1950 rakennettiin kokonaan uusi Große Olympiaschanze, jossa oli teräsbetonitorni. K-piste oli remontin jälkeen 80 metrissä. Ensimmäinen Keski-Euroopan mäkiviikko alkoi uudenvuodenpäivänä 1953 järjestetyllä kilpailulla. Vuonna 1978 hyppyrimäkeä remontoitiin ja K-piste siirrettiin 80 metristä 107 metriin. Vuoden 1996 remontissa hyppyrimäki remontoitiin vastaamaan silloisia vaatimuksia ja K-piste siirrettiin 115 metriin ja HS-piste asetettiin 125 metriin. Vuonna 2000 rakennettiin hiihtohissi ja hyppääjien lämpiö torniin.


title: Olympia-Skistadion

text: Vuoden 2007 uudenvuodenpäivänkilpailu jäi vanhan hyppyrimäen viimeiseksi ja 57 vuotta vanha teräsbetonitorni räjäytettiin 14. huhtikuuta 2007, kun museoviranomaiset antoivat viimein periksi, koska uudelle hyppyrimäelle ei löytynyt sopivaa paikkaa muualta. Vanha torni purettiin koska se ei enää täyttänyt FIS:n vaatimuksia. Tiukassa aikataulussa piti rakentaa uusi ”Lumikin kengäksi” kutsuttu kiiltävästä teräksestä valmistettu hyppytorni vuoden 2008 uudenvuodenpäivänkilpailua varten. Uusi hyppyrimäki maksoi 14 miljoonaa euroa. Uuden K125 HS140 -hyppyrimäen avajaiset olivat Continental Cupin kilpailujen yhteydessä 21.–22. joulukuuta 2007. Viimeistelytyöt ja alastulorinteen muovitus valmistui kesäkuussa 2008.


title: Olympia-Skistadion

text: 22. elokuuta 2010 valmistui K43 ja K20-hyppyrimäkien rekonstruointi. Molempien hyppyrimäkien alastulorinteeseen asennettiin muovitus ja K20-hyppyrimäki siirrettiin Große Olympiaschanzen ja Kleine Olympiaschanzen välistä Kleine Olympiaschanzen ja H47-hyppyrimäen väliin.


title: Olympia-Skistadion

text: Tuuliongelmien takia Große Olympiaschanzen ja tuomaritornin väliin asennettiin 1 500 m:n tuuliverkko joulukuussa 2011. Lisäksi vauhtimäkeen asennettiin ponnistusvoimaa, -tasapainoa ja -ajoitusta mittaava mittausjärjestelmä, mittausjärjestelmää käytettiin ensimmäisen kerran vuoden 2012 uudenvuodenpäivänkilpailun yhteydessä. Kesällä 2017 HS-piste siirrettiin 140 metristä 142 metriin, kuitenkin uudenvuodenpäivänkilpailussa 2018 HS-piste oli 140 metrissä.


title: Olympia-Skistadion

text:
Mäkiennätyksen 143,5 metriä on hypännyt Simon Ammann, epävirallisen mäkiennätyksen 145,0 metriä on hypännyt Anders Jacobsen.
Kesämäkiennätyksen 140,5 metriä ovat hypänneet Jurij Tepeš ja Lukáš Hlava.
Mäkiennätyksen 89,0 metriä on hypännyt Antonín Hájek.
Naisten mäkiennätyksen 80,0 metriä on hypännyt Jenny Nowak.
Kesämäkiennätyksen 88,0 metriä on hypännyt Gregor Schlierenzauer.
Naisten kesämäkiennätyksen 71,5 metriä on hypännyt Eva Ganster.
Kesämäkiennätyksen 46,0 metriä on hypännyt Thomas Thurnbichler.
Naisten kesämäkiennätyksen 42,5 metriä on hypännyt Šarlote Šķēle.
Hyppyrimäen K-piste sijaitsee 20 metrissä, alastulorinteessä on muovitus ja se on luonnonmäki.


title: Olympia-Skistadion

text: Mäkiennätyksen 22,0 metriä on hypännyt saksalainen Christoph Zornig. Naisten kesämäkiennätyksen 14,0 metriä on hypännyt saksalainen Sabrina Bader 16. syyskuuta 2001.


title: Valkopärskäjuuri

text: Valkopärskäjuuri ("Veratrum album") on Euraasiassa laajalti tavattava komea, valkokukkainen kasvi, joka kuuluu sudenmarjakasveihin ("Melanthiaceae"). Lajista on runsaasti muunnoksia, eikä toisistaan poikkeavien kantojen asema ole selvä. Kasvi on myrkyllinen. Suomessa lajia tavataan vain yhdeltä kasvupaikalta, ja se onkin rauhoitettu. Kasvin pääasiallisia kasvupaikkoja ovat kosteat niityt ja jokienrannat.


title: Valkopärskäjuuri

text: Monivuotisen valkopärskäjuuren jämäkkä varsi kasvaa 60–120 cm korkeaksi ja 1,5–2 cm paksuksi. Leveänsoikeita, kielomaisia ja voimakassuonisia lehtiä on runsaasti. Lehdet ovat alapuoleltaan hienokarvaisia. Lehtilapa on 10–20 cm pitkä ja 5–10 cm leveä. Kukinto on runsaskukkainen, kerrannainen latvaterttu, joka muodostuu vihertävän- tai kellanvalkeista noin 2 cm leveistä kukista. Valkopärskäjuuri kukkii kesäkuun lopusta elokuuhun.


title: Valkopärskäjuuri

text: Valkopärskäjuuri on runsaasti muunteleva kasvi, minkä takia toisistaan poikkeavien kantojen taksonominen asema on epäselvä. Pohjoismaissa esiintyvä kanta luokitellaan kuuluvaksi alalajiin ssp. "lobelianum".


title: Valkopärskäjuuri

text: Koko valkopärskäjuuri on vahvasti myrkyllinen, sillä sen kaikki osat, erityisesti maavarsi ja mukulat, sisältävät steroidialkaloideja (mm. protovertriiniä, gemeriiniä ja glykoalkaloideja).


title: Valkopärskäjuuri

text: Valkopärskäjuurta esiintyy laajalla mutta laikukkaalla alueella Euraasiassa Etelä- ja Keski-Euroopasta Pohjois-Norjaan ja Kuolan niemimaalle sekä Pohjois-Venäjälle. Norjassa lajia tavataan pääasiassa Ruijan alueella. Suomessa valkopärskäjuurta on tavattu vain yhdeltä kasvupaikalta Utsjoella syrjäiseltä erämaa-alueelta Vaisjoen varrelta läheltä Norjan rajaa, josta laji löydettiin ensimmäisen kerran vasta vuonna 1971.


title: Valkopärskäjuuri

text: Valkopärskäjuurta tavataan hyvin monenlaisissa ympäristöissä. Etelä- ja Keski-Euroopassa se on vuoristoseutujen kasvi, pohjoisessa sitä tavataan yleensä merenrannikoiden läheisyydestä. Kasvupaikat ovat tyypillisesti kosteita niittyjä ja joenrantoja. Suomen ainoa kasvupaikka on jokivarsipensaikossa.


title: Valkopärskäjuuri

text: Euroopassa valkopärskäjuuresta on aikoinaan tehty aivastuspulveria, mikä lieneekin syynä kasvin erikoiselle nimelle.


title: Valkopärskäjuuri

text: Lajin vaaleampikukkaista muotoa etelänpärskäjuurta (ssp. "album") kasvatetaan myös puutarhakasvina.


title: Peseytyminen avaruudessa

text: Peseytyminen avaruudessa on tärkeää, sillä bakteerit lisääntyvät nopeammin avaruudessa. Peseytyminen eroaa olennaisesti Maanpinnalla peseytymisestä, sillä avaruudessa vesi asettuu painottomassa tilassa tyypillisesti saksanpähkinän kokoisiksi pisaroiksi, mikä vaikeuttaa peseytymistä.


title: Peseytyminen avaruudessa

text: Suihkussa astronautit Kansainvälisellä avaruusasemalle eivät suoraan sanoen käy, sillä he peseytyvät pyyhkeiden avulla. He käyttävät pesu-vaahtoa, jota levitetään käsin tai pesusienellä, ja pyyhitään pois kosteuspyyhkeillä. Pyyhe tekee veden hallinnasta helpompaa, sillä se pitää veden paikoillaan, ja käyttökelpoisena, kunnes se haihtuu. On myös sampoota, jota ei tarvitse huuhdella pois.


title: Peseytyminen avaruudessa

text: Kansainvälisellä avaruusasemalla on myös avaruussuihkut, mutta koska ne eivät toimi kovin hyvin, miehistö suosii sampoo-pesua ja kosteita pyyhkeitä. Astronauteilla on avaruudessa mukanaan henkilökohtainen hygieniapakkaus, joka sisältää hammasharjan, hammastahnaa, hammaslankaa, kamman, ja karvanpoisto höylän.


title: Peseytyminen avaruudessa

text: Hiusten pesu avaruusasemalla on hankalampaa, jos henkilöllä on pidemmät hiukset. Hiukset pitää kastella, ja vesi pitää harjata hiuksien läpi jotta se levittyy tasaisesti, ja sama pitää tehdä sampoon kanssa. Tämän jälkeen hiukset pyyhitään kostealla pyyhkeellä, ja veden annetaan haihtua hiuksista pois. Haihtunut vesi menee avaruusaseman veden-suodatusjärjestelmään.


title: Peseytyminen avaruudessa

text: Hampaiden pesu avaruudessa ei poikkea suuresti maan tavoista. Astronautit käyttävät hammastahnaa ja hammasharjoja juuri niin kuin Maassa. Astronautit saavat valita mukaan haluamansa tahna-merkin ja hammasharjan.


title: Peseytyminen avaruudessa

text: Vaihtoehto hampaiden pesuun on hammastahna-tabletit, mutta ne eivät ole yhtä tehokkaita hampaiden puhdistuksessa kuin perinteinen hammastahna ja harja.


title: Peseytyminen avaruudessa

text: On myös olemassa avaruus-hammastahnaa, joka on nieltävää ja ei vaahtoa. Vaahto on hankalaa avaruudessa, sillä se lähtee leijumaan pois suusta jos suu on vähänkin raollaan. Se, että tahnan pystyy nielemään, tekee hampaiden pesusta avaruudessa helpompaa, sillä siitä ei jää jätettä joka pitäisi hävittää.


title: Alexandra Frosterus-Såltin

text: Alexandra Theodora Frosterus-Såltin (6. joulukuuta 1837 Inkoo – 29. helmikuuta 1916 Vaasa) oli suomalainen taidemaalari, joka tunnetaan erityisesti alttaritauluista. Hän maalasi ainakin 68 alttaritaulua ja teki myös kuvituksia.


title: Alexandra Frosterus-Såltin

text: Alexandra Frosterus-Såltinin vanhemmat olivat teologian professori Benjamin Frosterus ja Vilhelmina Sofia o.s. af Gadolin, joka oli Suomen ensimmäinen ylioppilastutkinnon suorittanut nainen. Äiti kuoli, kun Alexandra oli vasta seitsemänvuotias. Isä avioitui vuonna 1846 Sofia Augusta Nordlingin kanssa. Taiteilija vietti lapsuutensa Vaasassa, missä isä toimi kirkkoherrana. Benjamin Frosterus edisti merkittävästi Vaasan ja Mustasaaren lasten koulunkäyntimahdollisuuksia ja suhtautui ymmärtävästi myös tyttärensä opiskelupyrkimyksiin. Alexandra lähti 14-vuotiaana Turun piirustuskouluun, missä hän opiskeli vuosina 1852–1857 R. W. Ekmanin yksityisoppilaana. Suomen taideyhdistyksen piirustuskoulut lienevät olleet ensimmäisiä taidekouluja Euroopassa, joihin otettiin myös naisia oppilaiksi.


title: Alexandra Frosterus-Såltin

text: Saatuaan Taideyhdistykseltä 300 hopearuplan apurahan hän lähti 19-vuotiaana Düsseldorfiin jatkamaan taideopintojaan yhdessä veljensä kanssa. Naisia ei kuitenkaan tuohon aikaan otettu taideakatemiaan oppilaiksi, joten hänen oli otettava yksityistunteja. Hänen opettajansa oli saksalainen historiamaalari Otto Mengelberg, jonka johdolla hän opiskeli vuosina 1858–1862. Opettajansa kehotuksesta Frosterus-Såltin perehtyi anatomiaan ja henkilöiden maalaamiseen. Hän opiskeli Saksassa kahteen otteeseen, yhteensä kahdensan vuotta.


title: Alexandra Frosterus-Såltin

text: Alexandra Frosterus-Såltin debytoi henkilökuvillaan vuonna 1858 Suomessa Taideyhdistyksen näyttelyssä. Hänen mieliaiheitaan oli lapsikuvaus, sekä tavallinen kansa topeliaanisessa hengessä. Voitettuaan Taideyhdistyksen dukaattipalkinnon laatukuvallaan "Sokea soittaja herättää poikansa myrskyn lähestyessä" taiteilija lähti vuonna 1862 jatko-opiskelemaan Pariisiin, jossa hänellä oli mahdollisuus maalata elävää mallia. Dukaattipalkinnon ansainnut maalaus tuhoutui vuonna 1918. Talven 1862–1863 hän opiskeli Ange Tissierin ateljeessa Pariisissa, joka oli silloin ainoa paikka, jossa naiset saivat taideopetusta.


title: Alexandra Frosterus-Såltin

text: Avioiduttuaan vuonna 1866 Vaasan sairaalan lääkärin Fredrik Viktor Såltinin (s. 22. maaliskuuta 1833 Tenhola, k. 1873) kanssa hän muutti asumaan Vaasaan ja eristyksiin taidepiireistä. Maalaamisen hän joutui osittain jättämään. Maalausten aiheet muuttuivat Vaasan-vuosina kodin ja lasten kuvaamiseksi. Viiden vuoden kuluttua aviomies kuoli ja hän jäi leskeksi kolmen lapsen kanssa. Samana vuonna myös Ekman kuoli ja Alexandra Frosterus-Såltininsta tuli opettajansa Ekmanin seuraaja opettajana ja kirkkomaalarina. Pystyäkseen huolehtimaan lapsistaan, joista nuorin oli vasta yhdeksän kuukauden ikäinen, Frosterus-Såltin ryhtyi maalaamaan alttaritauluja. Hän oli 1800-luvun tuotteliain kirkkotaiteilija. Heikon toimeentulon takia hän muutti vuonna 1874 Turkuun saatuaan Suomen taideyhdistyksen Turun piirustuskoulun antiikkiluokan opettajan paikan. Hän toimi taiteilijan työnsä ohessa opettajana Suomen Taideyhdistyksen piirustuskoulussa Turussa 1874–1889 ja oppikoulussa. Vuosina 1880–1881 hän joutui hoitamaan myös koulun johtajan tehtäviä, kun 20-vuotias Viktor Westerholm toimi Thorsten Waenerberg opettajan sijaisena. Kevätlukukaudella 1888, kun Waenerberg oli jo lopettanut ja Karl Viktor Reinius hoiti tilapäisesti prinsiippiluokkaa, Frosterus-Såldin opetti myös Heurlinin tyttökoulussa Turussa. Piirustuskoulun opettajan palkka oli pieni, joten hänen oli tehtävä myös noita muita töitä, etenkin 1870-luvun lopulla lisääntyneitä tilaustöitä kirkkoihin. Toimittuaan opettajana Turussa hän muutti vuonna 1889 Helsinkiin.


title: Alexandra Frosterus-Såltin

text: Eläkepäivinään hän palasi Vaasaan, missä hän kuoli 29. helmikuuta vuonna 1916 79-vuotiaana.


title: Alexandra Frosterus-Såltin

text: Ensimmäisen alttaritaulutilauksen Alexandra Frosterus-Såltin sai Seinäjoen seurakunnasta, jonne hän teki maalauksen "Jeesus Getsemanessa" (1877) Törnävän kirkkoon.


title: Alexandra Frosterus-Såltin

text: Frosterus-Såltinin keskittyi piirustuksenopettajan työhön ja maalaaminen jäi vähemmälle. Opetustyönsä ohessa hän maalasi kuitenkin yhteensä lähes 70 alttaritaulua, joista on jäljellä viitisenkymmentä. Seinäjoen lähiseurakunnissa hänen töitään on Ilmajoen, Peräseinäjoen ja Jalasjärven kirkoissa.


title: Alexandra Frosterus-Såltin

text: Kälviän kirkossa on Frosterus-Såltinin maalaama kirkastusvuoritapahtumaa esittävä alttaritaulu vuodelta 1912.


title: Alexandra Frosterus-Såltin

text: Alexandra Frosterus-Såltin maalasi viimeisen alttaritaulunsa "Ristiinnaulittu" vuonna 1915 Ruokolahden kirkkoon. Hän oli maalannut Pariisissa vuonna 1863 alttaritaulun kopioimalla Louvressa Jean-Baptiste Regnault´n maalauksen "Jeesuksen hautaanlaskeminen", joka hankittiin vuonna 1864 Mustasaaren uuteen kirkkoon.


title: Alexandra Frosterus-Såltin

text: Koululaisten raittiusopetuksessa aikoinaan käytetty "Turmiolan Tommin elämäkerta" (1858) on Frosterus-Såltinin kuvittama.


title: Alexandra Frosterus-Såltin

text: Hänen maalauksistaan on myös painettu postikortteja, joita ovat kustantaneet ainakin O.Y. Launis, Helsinki ja Kuultokuva, Helsinki.


title: Alexandra Frosterus-Såltin

text: Alexandra Frosterus-Såltin oli Suomen ensimmäinen naispuolinen piirustuskoulun opettaja, ja hän oli myös kuvataiteilija, joka jäätyään leskeksi varhain pystyi elättämään itsensä ja lapsensa taiteellisella työllä.


title: Psoriasisliitto

text:
Psoriasisliitto - Psoriasisförbundet ry on vuonna 1975 perustettu valtakunnallinen potilas- ja kansanterveysjärjestö. Se toimii keskusjärjestönä paikallisille psoriasisyhdistyksille, joita on 45. Yhdistysten
kautta liittoon kuuluu noin 14 000 henkeä.


title: Psoriasisliitto

text: Liiton rahoitus perustuu Sosiaali- ja terveysjärjestöjen avustuskeskuksen avustuksiin, yhdistysten henkilöjäsenien maksamiin jäsenmaksuihin sekä omaan varainhankintaan.


title: Psoriasisliitto

text: Joulukuussa 1969 perustettiin psoriaatikoiden edunvalvontajärjestöksi nykyisen Psoriasisliiton edeltäjä, Suomen Psoriasisyhdistys. Lokakuussa 1975 yhdistyksen toimintaa jatkamaan perustettiin Suomen Psoriasisliitto ry. Valtakunnallista liittoa oli perustamisessa kuusi jo toimivaa psoriasisyhdistystä. Vuodesta 1983 liiton nimi on ollut Psoriasisliitto – Psoriasisförbundet ry ja se on toiminut psoriasisyhdistysten keskusjärjestönä.


title: Psoriasisliitto

text: Psoriasis oli 70-luvun alussa hieman vaiettu sairaus, ja siitä oli hyvin hankala saada tietoa. Psoriasisliiton toiminta keskittyi alkuvuosistaan lähtien tiedon jakamiseen psoriaatikoille ja heidän läheisilleen. Vuodesta 1975 lähtien liitto on julkaissut lehtiä, kampanjoinut ja harrastanut keräyksiä. Tätä toimintaa kuvaa muun muassa vuonna 1978 järjestetty Sävellahja-konsertti musta valo – svarta sol, millä saatiin hankittua julkisuuden lisäksi valohoitolaitteita liiton jäsenten käytettäväksi.


title: Psoriasisliitto

text: Psoriasisliitto on kasvanut historiansa aikana tasaisesti. Paikallisten psoriasisyhdistysten jäsenmäärä on lisääntynyt ja liiton jäsenyhdistysten määrä kasvanut. Jäseniän on noin 14 000 ja liitossa on 45 jäsenyhdistystä.


title: Psoriasisliitto

text:
Psoriasisliiton päätöksentekojärjestelmä on edustuksellinen. Psoriasisliitto pitää kolmen vuoden välein liittokokouksen, johon yhdistykset valitsevat edustajansa. Liittokokouksessa päätetään linjaukset seuraavaksi kolmeksi vuodeksi. Liittokokouksessa
myös valitaan seuraavan kolmen vuoden liittohallituksen ja liittovaltuuston jäsenet.


title: Psoriasisliitto

text: Liittovaltuusto kokoontuu kaksi kertaa vuodessa. Liittokokous pitää kevätkokouksen, jossa hyväksytään aikaisemman vuoden tilinpito ja käsitellään kokouksessa tehdyt ehdotukset. Syyskokouksessa taas hyväksytään seuraavan vuoden talousarvio ja toimintasuunnitelma.


title: Psoriasisliitto

text: Liittohallitus kokoontuu noin seitsemän kertaa vuodessa. Sen tärkein tehtävä on toimeenpanna liittokokouksen ja liittovaltuuston päättämät asiat, sekä valvoa liiton taloutta. Se myös valvoo liiton etua ja hyväksyy uudet jäsenet.


title: Psoriasisliitto

text: Psoriasisliiton päämäärä on lisää tietoutta psoriasiksesta ja hälventää ennakkoluuloja. Psoriaatikkojen ja heidän läheistensä tukeminen on tärkeää. Se myös kehittää psoriaatikoille suunnattuja palveluita ja toimii yhdistysten keskusjärjestönä ja edunvalvojana.


title: Psoriasisliitto

text: Liiton toimintaa ohjaavia arvoja ovat oikeudenmukaisuus ja yhdenvertaisuus, osallisuus, arvostettu jäsenyys ja luotettavuus.


title: Psoriasisliitto

text:
Psoriasisliiton aluetoimistot ja niissä työskentelevät järjestösuunnittelijat toimivat yhdyssiteenä Psoriasisliiton ja paikallisten psoriasisyhdistysten välillä. Järjestösuunnittelijat hoitavat alueellisten tapahtumien ja koulutusten
järjestelyt yhteistyössä psoriasisyhdistysten ja muiden järjestöjen kanssa. Esimerkiksi paikalliset hoidonohjausillat ja psoriasisluennot ovat järjestösuunnittelijoiden ja paikallisten yhdistysten yhteistyöaluetta.
Järjestösuunnittelijat tiedottavat koordinoimistaan tapahtumista ja hoitavat alueellaan asuvien psoriaatikkojen ja heidän perheenjäsentensä ohjausta ja neuvontaa.


title: Psoriasisliitto

text:
Järjestösuunnittelijat tuntevat paikalliset olot ja tukevat psoriaatikoiden omahoidon toteutumista, arkipäivässä selviytymistä ja sopivaan palveluun hakeutumista. He ovat mukana vertaistukihenkilö-, psoriasiamies- ja
kokemuskouluttajatoiminnassa, jossa kokemusperäistä tietoa psoriasiksesta hyödynnetään psoriasista sairastavien tukemisessa ja tiedon välittämisessä myös ”psoriyhteisön” ulkopuolelle.


title: Psoriasisliitto

text: Järjestösuunnittelijat seuraavat alueellista sosiaali- ja terveydenhuollon kehitystä, edustavat liittoa erilaisissa yhteistyöelimissä ja työryhmissä ja pyrkivät vaikuttamaan palvelujen saatavuuteen. He luennoivat psoriasiksesta ja sen hoidosta sekä liiton toiminnasta esimerkiksi sosiaali- ja terveysalan oppilaitoksissa. Järjestösuunnittelijat osallistuvat yhdistysten järjestämiin jäseniltoihin ja kokouksiin sekä ohjaavat paikallisia yhdistyksiä järjestötoiminnassa.


title: Psoriasisliitto

text:
Nupso eli Nuoret psoriaatikot edustaa kaikkia 15–30 vuotiaita paikallisyhdistyksen kautta liittoon kuuluvia nuoria. Nupso toimii Psoriasisliiton alaisuudessa, eikä ole oma yhdistyksensä. Nupsolaisia on tällä hetkellä noin 2000. Nupso
järjestää mm. lasketteluretkiä, virkistystoimintaa, pikkujouluja. Nupsolla on myös omat nettisivut.


title: Psoriasisliitto

text:
Nupsolla on oma budjettinsa ja oma toimikuntansa, joka päättää nuorten psoriaatikoiden tapahtumista. Toimikuntaan kuuluu 8 nuorta, jotka valitaan vuosittain. Nupson toimikunnan puheenjohtaja edustaa tällä hetkellä nuoria
Psoriasisliiton hallituksessa. Nupson toimintaa tukee tehtävään nimetty järjestösuunnittelija.


title: Psoriasisliitto

text: "Ihonaika" on Psoriasisliiton ja Iholiiton yhteistyössä kustantama ja julkaisema jäsenlehti, joka ilmestyy viisi kertaa vuodessa. Ihonaika sisältää haastatteluja, asiantuntija-artikkeleita ja tietoja ihopotilaille tarkoitetuista tapahtumista ja kursseista. Lehti sisältää monipuolista tietoa ihonhoidosta, ihosairauksista ja niiden tutkimuksesta. Lisäksi se käsittelee myös yleisiä terveyteen liittyviä aiheita.


title: Psoriasisliitto

text: Lehti välittää ajankohtaista tietoa tavallisista ja harvinaisemmista ihosairauksista, niiden hoitamisesta ja niiden kanssa elämisestä. Psoriasisliitto ja Iholiitto jäsenyhdistyksineen tiedottavat lehdessä tapahtumista ja kursseista.


title: Koliikki

text: Koliikki tarkoittaa vauvan pitkäkestoisia itkujaksoja, joita eivät helpota vanhempien lohdutus, imetys tai muutkaan tavalliset itkuun auttavat keinot. Koliikin oireita on keskimäärin joka kymmenennellä lapsella. Koliikkiin ei ole hoitoa, eikä sen syytä tunneta. Se ei ole vahingollinen lapselle ja häviää itsestään noin kolmen kuukauden iässä.


title: Andalusianrottakoira

text: Andalusianrottakoira (, ) eli jerezinrottakoira ("Bodeguero jerezano") on espanjalainen koirarotu. Espanjassa se on yleinen myös Andalusian ulkopuolella, ja se on levinnyt muutamaan muuhunkin maahan kuten Suomeen. FCI ei rekisteröi sitä, mutta Suomen Kennelliitto on vastikään tunnustanut sen.


title: Andalusianrottakoira

text: Andalusianrottakoira on keskikokoinen, rakenteeltaan atleettinen koira ja terrieriksi poikkeuksellisen pitkäraajainen. Se on tyypillistä "perusterrieriä" sopuisampi ja jalopiirteisempi, ja se tuokin perusterrierien sijaan ensimmäisenä mieleen japaninterrierin tai amerikkalaisen rottaterrierin (sillä erotuksella, että amerikkalaisella rodulla on pystyt korvat ja usein myös laikukas runko). Sillä on korkeat raajat ja suhteellisen hoikka ja kevyt rakenne. Nämä ominaisuudet tekevät siitä liikkeiltään nopean, elegantin ja ketterän, minkä vuoksi se on taitava hyppääjä ja kykenee myös kääntymään nopeasti kesken juoksun. Nartuilla on pidempi runko kuin uroksilla, jotka ovat neliömäisempiä.


title: Andalusianrottakoira

text: Kirsu on aina musta ja purenta leikkaava. Silmät ovat pienet, hieman ulkonevat ja hieman vinoasentoiset, ja niiden tulee olla väriltään niin tummanruskeat kuin mahdollista. Kolmionmuotoiset, kohtuullisen korkealle asettuneet ja tyvestä leveät korvat taittuvat joko eteenpäin tai ruusukorviksi koiran ollessa valppaana. Häntä on pysty ja korkealle asettunut, mutta myös synnynnäinen hännättömyys tai töpöhäntäisyys on hyvin yleistä. Iho on tiivis, ohut ja rungonmyötäinen. Karva on hyvin lyhyttä, sileää ja tiheää. Pääväri on valkoinen, jossa on vähäisiä black & tan -läiskiä lähinnä päässä, yleensä koko pään alueen peittävän mustan "hupun" sekä kuonossa ja silmän yllä olevien punaruskeiden merkkien muodossa. Urosten ihanteellinen säkäkorkeus on 40 cm, mutta rotumääritelmä hyväksyy vaihtelun välillä 37-43 cm, narttujen ihannekorkeus on 38 cm sallitulla 35-41 cm:n haarukalla. Sallittu paino on molemmilla sukupuolilla 7-8 kg.


title: Andalusianrottakoira

text: Tämä temperamenttinen, aktiivinen ja eloisa rotu kiinnittää herkästi huomionsa jokaiseen havaitsemaansa liikkeeseen tai ääneen. Se on omistajaansa kohtaan uskollinen, ja siitä saa taustastaan huolimatta myös hyväluonteisen seurakoiran. Se sopeutuu erilaisiin ympäristöihin, ja sitä voi pitää myös kerrostaloasunnossa. Työssään se on sitkeä, rohkea ja väsymätön, eikä epäröi tapella mäyrän tai ketun kaltaisia eläimiä vastaan. Tuhoeläimiä metsästäessään se käyttää sekä vainuaan että näköaistiaan.


title: Andalusianrottakoira

text: Andalusianrottakoira on vanha Etelä-Espanjan Andalusiasta kotoisin oleva terrieri, jonka juuret ovat Jerez de la Fronterassa ja muilla Cádizin maakunnan sherryntuotantoalueilla. Se polveutuu paikallisten kalasatamien rottakoirien ja 1700-luvun lopulla ja 1800-luvun alussa alueelle sherrykaupan ja kaivostoiminnan perässä tulleiden brittien mukana kulkeutuneiden pienten englantilaisten terriereiden, kuten sileäkarvaisen kettuterrierin, välisistä risteytyksistä. Sen alkuperäisenä tehtävänä on ollut tuhota viinikellareissa, viljavarastoissa, kauppasatamissa, talleissa ja tehtaissa eläneitä hiiriä ja rottia, minkä lisäksi sitä on käytetty myös pienriistan metsästykseen.


title: Andalusianrottakoira

text: Valkoinen pääväri jalostettiin rodulle tarkoituksella: koira erottui helpommin varastojen, kellareiden ja muiden työpaikkana käytettyjen rakennusten tummista nurkista. Määrätietoisen kasvatustyön myötä alkuaan epäyhtenäinen maatiaisrotu oli 1900-luvun alussa saatu tyypiltään melko yhdenmukaiseksi. Jalostukseen käytettiin vielä muutaman kerran englanninkääpiöterrieriä vahvistamaan perimää ja haluttuja ulkonäöllisiä piirteitä. Vuonna 2000 Espanjan Kennelliitto Real Sociedad Canina de España tunnusti viimein rodun Maatalousministeriön kanssa Jerez de la Fronterassa pidetyssä kokouksessa.


title: Andalusianrottakoira

text: Rotu on hyvin yleinen Espanjassa, jossa myös koirien hylkääminen on yleistä. Koiria tuovat koiratarhoille omistajat tai niitä löydetään kuljeksimasta. Siksi myös monissa Espanjan kaduilta koiria pelastavissa rescue-järjestöissä on usein ratoneroja (joihin kuuluvat myös valencian-, mallorcan-, murcian- ja baskienrottakoirat) tai niitä suuresti muistuttavia monirotuisia koiria.


title: Andalusianrottakoira

text: Suomeen tuotiin muutama yksilö Espanjasta jo ennen kuin rotu oli siellä virallisesti tunnustettu, ja Suomen Kennelliitto hyväksyi lopulta rodun vuoden 2012 lopussa. Tällä hetkellä Suomessa on 5 virallisesti rekisteröityä koiraa. Tämän lisäksi Suomeen on tuotu lukuisia rodun edustajia myös ns. rescuekoirina, mutta niillä ei ole papereita minkä vuoksi niitä ei ole voitu ottaa mukaan virallisiin rekisteröintilukuihin. Maassamme on myös syntynyt yksi rekisteröity pentue kahdelle Espanjan tuonnille. FCI ei kuitenkaan ole tunnustanut rotua, joten se ei saa osallistua kansainvälisiin näyttelyihin Pohjoismaiden ja Espanjan ulkopuolella. Ensimmäinen Suomen muotovalio on narttu Niña de Vientonegro, joka on samalla myös Pohjoismaiden Voittaja 2013. Vuonna 2014 Suomen Kennelliitto päätti antaa rodulle virallisesti suomenkielisen nimen andalusianrottakoira.


title: Andalusianrottakoira

text: Rotu on terverakenteinen, eikä sillä ole liioiteltuja piirteitä kuten esimerkiksi joillekin muille terrieriroduille ominaiset matalat raajat (vrt. jackrussellinterrieri). Sisäsiittoisuus on kuitenkin suuri ongelma, eikä pelkästään Espanjassa vaan myös Suomessa. Esimerkiksi Suomen Kennelliittoon vuonna 2013 rekisteröidyn uroksen Fuego de Vientonegron vanhemmat Triana ja Curro de Vientonegro ovat keskenään emä ja poika. Lisäksi Trianan vanhempia ei tiedetä, joten Fuego de Vientonegron nykyinen sukusiitosprosentti 25 % saattaa olla jopa alakanttiin, mikäli Trianan takaa löytyisi lisää lähisukulaisia.


title: Andalusianrottakoira

text: Lisäksi kaikki tähän mennessä Suomeen tuodut kolme koiraa ovat läheistä sukua keskenään: niiden kaikkien takaa löytyy joko isänä tai isoisänä Espanjan muotovalio Candilero de Akra-Leuka ja kahden takaa myös Duquesa (toisella emänä ja toisella emänemänä). Aivan kuten Trianan tapauksessa, myöskään Duquesan kumpaakaan vanhempaa ei ole merkitty Kennelliiton jalostustietojärjestelmään, ja Candilero de Akra-Leukan sukupuustakin tiedetään vain sen vanhemmat.


title: Andalusianrottakoira

text: Myös ensimmäisen Suomessa syntyneen pentueen sukusiitosprosentti on neljän sukupolven mukaan vähintään 12,50 % - suurempi se saattaa olla jo neljännessä sukupolvessa siinä tapauksessa, mikäli Duquesan vanhemmista jompikumpi on jokin sukupuussa jo kertaalleen esiintyvistä koirista. Nykyinen neljään sukupolveen laskettu sukusiitosprosentti tulee siitä, että pentueen vanhemmat Niña de Vientonegro ja Pico de Vientonegro ovat keskenään täti ja poika.


title: Andalusianrottakoira

text: Tästä voi todeta nykyisen jalostuksen tilan viimeisimmän pentueen mukaisesti ER21981/15. Kennelliitto ei merkitse ulkomaisen koiran koko sukupuuta.


title: KISS-periaate

text: KISS-periaate () on ajatusmalli, joka pyrkii yksinkertaisuuteen. Termin alkuperästä ei ole varmaa tietoa. Jo Albert Einstein muotoili sanonnan "everything should be made as simple as possible, but no simpler" (Kaikesta pitäisi tehdä niin yksinkertaista kuin mahdollista, mutta ei yksinkertaisempaa). Tämä vastaa KISS-periaatetta. Tämä periaate tunnetaan nimellä Einsteinin hiomakivi, ja sitä käytetään Occamin partaveitsen tarkastelussa.


title: KISS-periaate

text: KISS-termiä käytetään usein järjestelmä-, ohjelmistosuunnittelussa ja viestinnässä.


title: Mikko Rahkamaa

text: Mikko Rahkamaa (s. 21. syyskuuta 1981 Oulu) on entinen suomalainen jalkapallomaalivahti.


title: Mikko Rahkamaa

text: Rahkamaa on Oulun Luistinseuran kasvatti. Hän siirtyi FC Jokereihin kaudeksi 2000 ja teki Veikkausliiga-debyyttinsä seuraavalla kaudella. Rahkamaa debytoi myös samana vuonna 20-vuotiaana UEFA Cupissa, kun FC Jokerit pelasi ensimmäisellä karsintakierroksella ukrainalaista TsSKA Kiovaa vastaan vieraissa. Rahkamaa pelasi molemmissa otteluissa, jotka päättyivät 2-0 TsSKA Kiovan voittoon ja täten ukrainalaiset selvisivät jatkoon 4-0 yhteismaalien turvin.


title: Mikko Rahkamaa

text:
Joulukuussa 2001 Rahkamaa allekirjoitti sopimuksen alankomaalaisen FC Twenten kanssa ja hän siirtyi seuraan tammikuussa 2002. Kahden kauden aikana Rahkamaa pelasi kaksi sarjaottelua. Kaudeksi 2004–05 hän siirtyi sarjatasoa alemmaksi Go Ahead Eaglesin riveihin, jossa hän oli ykkösmaalivahtina kaksi seuraavaa vuotta. Kesällä 2006 Rahkamaan sopimusta ei kuitenkaan jatkettu, joten hän jäi ilman seuraa. Joulukuussa 2006 ilmoitettiin Rahkamaan siirtyvän Veikkausliigaan nousseen FC Viikinkeihin. Hän kuitenkin kärsi lukuisista loukkaantumista, jotka hankaloittivat kauteen valmistautumista, jättäen Rahkamaan kakkosmaalivahdiksi Luís Fernandon taakse.
Loppukaudeksi hänet lainattiin Ykkösessä pelanneeseen Gamlakarleby Bollklubbiin. Lainapesti jäi kuitenkin vain kahden pelin mittaiseksi Rahkamaan loukkaantuessa kauden loppuun asti. Useiden loukkaantumisten johdosta Rahkamaa lopetti uransa kauteen 2007.


title: Mikko Rahkamaa

text: Rahkamaa edusti Suomen maajoukkueita vuosina 1999–2003. Hän pelasi kolme poikamaaottelua ja viisi nuorten maaottelua.


title: Testivetoinen kehitys

text: Testivetoinen kehitys (, TDD) on ohjelmointia tukeva tekniikka, jossa luodaan ensin uusi testitapaus ja vasta sen jälkeen muokataan kehitettävää ohjelmaa niin, että se läpäisee uuden testin. Yksikkötestit siis kirjoitetaan pienissä osissa ennen varsinaista tuotantokoodia. Tällä pyritään paitsi parempaan rajapintasuunnitteluun, myös varmistumaan ohjelmiston oikeasta toiminnasta. Mikäli yksikkötestit aiottaisiin kirjoittaa tuotantokoodin jälkeen, ne jäisivät usein tekemättä. Jälkikäteen on vaikeampi nähdä yksikkötestien hyötyjä, joten sille ei yleensä osoiteta aikaa.


title: Testivetoinen kehitys

text: Kun testikoodi kirjoitetaan etukäteen, tuloksena saadaan jatkuvasti kehittyvä testiverkosto jonka varassa uusien toimintojen kehittäminen ja virheiden korjaaminen on huomattavasti turvallisempaa, koska jo olemassa olevia testejä suorittamalla huomataan, mikäli virhettä korjatessa tulee tehneeksi uusia virheitä.


title: Testivetoinen kehitys

text: Testivetoinen kehitys yhdistetään usein johonkin ketterään ohjelmistoprosessiin. Erityisesti tulee huomata, että testivetoinen kehitys ei ole "testausmenetelmä", vaan "suunnittelumenetelmä", vaikka sivutuotteena syntyykin joukko käyttökelpoisia testejä.


title: Wim Jonk

text: Wilhelmus Maria "Wim" Jonk (s. 12. lokakuuta 1966, Volendam, Alankomaat) on alankomaalainen entinen jalkapalloilija, pelipaikaltaan keskikenttäpelaaja.


title: Wim Jonk

text: Jonk edusti urallaan seuratasolla kotimaassaan FC Volendamia, Ajaxia ja PSV Eindhovenia, Italiassa Inter Milanoa sekä Englannissa Sheffield Wednesdayta.


title: Wim Jonk

text: Jonk pelasi myös Alankomaiden maajoukkueessa. Hän kuului Alankomaiden joukkueeseen vuoden 1992 EM-kisoissa, vuoden 1994 MM-kisoissa ja vuoden 1998 MM-kisoissa.


title: Johannes Brønsted

text: Johannes Nicolaus Brønsted (22. helmikuuta 1879 Varde, Tanska – 17. joulukuuta 1947 Kööpenhamina, Tanska) oli tanskalainen kemisti, jolla on ollut varsin huomattava vaikutus nykyaikaisen fysikaalisen kemian kehitykseen. Brønsted ja hänestä riippumatta myös Thomas Martin Lowry ottivat käyttöön nykyiset hapon ja emäksen määritelmät joiden mukaan "happo on protonien luovuttaja ja emäs niiden vastaanottaja". Nämä määritelmät ja niihin perustuva protolyysia koskeva teoria syrjäytti aikaisemmat määritelmät.


title: Alentejonkoira

text: Alentejonkoira on portugalilainen koirarotu. Suomeen on tuotu yksi yksilö Portugalista.


title: Alentejonkoira

text: Alentejonkoira on suurin portugalilaisista koiraroduista. Se on massiivinen, voimakas ja vaikuttavanoloinen. Sen pää muistuttaa karhun päätä. Uros on 66-74 cm ja narttu 64-70 cm korkea. Karvapeite on joko puolipitkä tai lyhyt. Kelta-valkoiset yksilöt muistuttavat ulkonäöllisesti hieman pitkänomaista bernhardinkoiraa. Muita hyväksyttyjä värejä ovat yksivärinen kellanruskea, sudenharmaa ja musta sekä kaksiväriset kellanruskea-valkoinen, sudenharmaa-valkoinen ja mustavalkoinen. Myös brindle ja täplikäs ovat mahdollisia.


title: Alentejonkoira

text: Alentejonkoira on hyvin itsenäinen, vahvatahtoinen, omapäinen ja vartioviettinen. Se on erinomainen vahtikoira ja karjan vartija paitsi voimiensa, myös itsevarmuutensa ja valppautensa ansiosta.


title: Alentejonkoira

text: Alentejonkoira on kotoisin Etelä-Portugalin Alentejosta. Se on vanha laumanvartija, joka polveutuu estrelanvuoristokoirasta, espanjanmastiffista ja paikallisroduista.


title: Africanis

text: Africanis ("Canis africanus") on afrikkalainen koirarotu. Sillä on kotiseudullaan monta nimeä, mutta africanis eli "afrikkalainen koira" on niistä yleisin ja muuallakin maailmassa käytetty. Etelä-Afrikan virallinen kennelliitto Kennel Union of Southern Africa on tunnustanut ja sijoittanut sen ryhmään "kehittyvät rodut". Sen tarkempi luokittelu suoraan rotumääritelmässä on "alkukantainen metsästyskoira".


title: Africanis

text: Africaniksen ulkonäössä on piirteitä niin vinttikoirasta kuin lyhytkarvaisesta keskikokoisesta portugalinpodengostakin. Sen kuuluu olla keskikokoinen, hoikkarakenteinen ja nopea mutta kuitenkin lihaksikas. Sen säkäkorkeus on 52–65 cm, ja se voi olla minkä värinen tahansa (näyttelyissä hylkääviksi virheiksi on kuitenkin määritelty merle, liila ja dalmatiapilkkuisuus). Selässä saattaa toisinaan kasvaa samanlainen harja kuin rhodesiankoiralla, thai ridgebackilla, phu quocinkoiralla ja hottentottikoiralla, mutta ridge-mutaatioon liittyvästä dermoid sinus -terveongelmasta johtuen tällaisia yksilöitä ei yleensä suosita jalostuksessa. Pää on pitkänomainen, kartionmuotoinen ja virtaviivainen. Kartionmuotoinen kuono on lähes yhtä pitkä kuin kallo-osa. Otsapenger on vähäinen. Silmät ovat soikeat ja niiden koko vaihtelee keskikokoisista suuriin. Ne voivat olla joko meripihkanväriset tai ruskeat. Korvat ovat v:n muotoiset ja ne voivat olla joko pystyt, puolipystyt tai riippuvat (toisinaan jopa keskenään eriasentoiset). Yleensä africanis on lyhyt- ja sileäkarvainen, mutta myös karkeakarvaisia yksilöitä esiintyy.


title: Africanis

text: Africanis soveltuu paitsi metsästykseen, myös karja-, vahti- ja seurakoiraksi. Se on vuosisatojen saatossa oppinut hakeutumaan ihmisten läheisyyteen saadakseen ravintoa ja lämpöä. Africaniksen kuuluisi olla myös älykäs. Koira on erinomainen juoksija, ja se tarvitsee hyvin paljon tilaa. Africanis on ystävällinen, mutta se vartioi reviiriään tarkkaan.


title: Africanis

text: Africanis on ikivanha rotu, kenties kaikkein vanhimpia. Niilin jokisuistoilta ja Afrikan muista osista on löydetty todisteita, joiden mukaan se olisi säilynyt melko samanlaisena jo tuhansia vuosia. Sen arvellaan syntyneen 4700-luvulla eaa. Etelä-Afrikassa paikallinen rotuyhdistys on ottanut tehtäväkseen rodun suojelemisen, mutta muualla maailmassa yhdistyksiä ei vielä ole.


title: Africanis

text: Africanis on säilynyt alkukantaisena ja melko terveenä luonnollisen jalostuksen ansiosta.


title: Africanis

text: Africaniksen turkki ei tarvitse erityisiä hoitotoimenpiteitä. Africanis tarvitsee hyvin paljon tilaa, sillä luonnollisessa elinympäristössään Afrikassa se juoksee ja metsästää hyvin paljon. Africanis on myös seurallinen koira. Se ei tarvitse erikoisruokia.


title: Pommerinvirna

text: Pommerinvirna (kašubianvirna) ("Vicia cassubica") on pääasiassa Euroopassa kasvava hernekasvi. Suomessa laji on hyvin harvinainen ja rauhoitettu.


title: Pommerinvirna

text: Monivuotisen pommerinvirnan varret kasvavat 30–60 cm pitkiksi. Varret ovat pystyjä ja pehmeäkarvaisia. Lehdet ovat 5–13 cm pitkiä ja niissä on pareittain 6–12 paria kapeansoikeita tai suikeita lehdyköitä. Kukkavarsi on noin viisisenttinen. Huulimaisten kukkien teriö on punavioletti ja venho valkoinen. Kukat kasvavat 10–12 kukan kukintoina. Hedelmä on kellertävä, kalju ja pari senttiä pitkä palko. Pommerinvirna kukkii heinäkuussa. Muista Suomessa tavattavista virnalajeista pommerinvirna muistuttaa lähinnä aitovirnaa ("V. sepium").


title: Pommerinvirna

text: Pommerinvirnan pääesiintymisalue ulottuu Saksasta ja Italiasta Balkanin ja Puolan kautta Keski-Venäjälle. Pohjoisessa kasvualue ulottuu eteläiseen Skandinaviaan, Baltiaan ja Etelä-Suomeen. Lajia tavataan myös paikoin Ranskassa, Kaukaasiassa ja Vähässä-Aasiassa. Suomessa pommerinvirna kasvaa vain maan lounaisosissa. Ensimmäisenä laji löydettiin vuonna 1936 Tenholasta ja myöhemmin myös Kiskosta. Suomessa pommerinvirna on levinneisyysalueensa pohjoisrajalla, minkä takia sen leviämiskyky on esiintymisalueella varsin heikko.


title: Pommerinvirna

text: Suomessa pommerinvirna kasvaa kivisillä, kuivahkoilla metsärinteillä, hakkuuaukioilla ja pellon- ja metsänreunoilla. Lajin kasvupaikkoja uhkaavat lähinnä niiden umpeenkasvu ja metsittyminen. Ilmeisesti metsäpalojen torjunta on yksi syy lajin taantumiseen.


title: Aidi

text: Aidi on marokkolainen vuoristokoirarotu, joka tunnetaan myös atlaksenkoirana.


title: Aidi

text: Aidi on palvellut Atlas-vuoristossa jo vuosisatojen ajan omistajaansa karjan ja omaisuuden vartijana, sitkeänä työkoirana, jolla on ollut sisua ja voimia hyökätä petoja vastaan. Sittemmin myös Marokon poliisi on käyttänyt sitä palveluksiinsa. Se on vahvaluonteinen ja peloton, eikä sovellu pelkäksi seurakoiraksi.


title: Aidi

text: Aidi on alkuperäinen pohjoisafrikkalainen laumanvartija. Se on säilynyt vuoristossa tyypiltään muuttumattomana ja sekoittumatta muihin rotuihin. Jotkut tutkijat jopa arvelevat sen olevan pyreneittenkoiran kantamuoto. Aidi on Marokon kansallisrotu.


title: Aidi

text: Aidi on vahvarakenteinen ja lihaksikas molossikoira. Karvapeite on pitkää ja muodostaa niskassa kauluksen. Väriltään se voi olla fawn, ruskea, musta tai valkoinen. Se voi olla myös valkoinen ruskein, mustin tai kellertävänruskein (fawn) merkein. Tavallisimpia värejä ovat puhtaanvalkoinen ja valkoinen mustin merkein. Vuoristossa työskenteleviltä koirilta on perinteisesti typistetty korvat. Rotua tavataan jonkin verran myös Ranskassa, mutta Suomessa sitä ei oltu rekisteröity ennen vuotta 2011.


title: Akbash

text: Akbaş ("Akbaş Çoban Köpeği"), tunnetaan myös nimellä akbash, on turkkilainen koirarotu. FCI ei ole tunnustanut sitä, mutta Turkin kennelliitto "Köpek Irkları ve Kinoloji Federasyonu" (KIF) sitä vastoin on. Sen mukaan rodun virallinen englanninkielinen nimi on "Akbash Shepherd Dog". Rotu on saavuttanut jonkin verran suosiota Pohjois-Amerikassa karjatilojen vartiokoirana, minkä lisäksi Suomeen on tuotu pari akbaş-tyyppistä anatolianpaimenkoiraa.


title: Akbash

text: Akbaş on laumanvartija, joka on väriltään valkoinen ja muistuttaa ulkonäöltään etäisesti kuvaszia ja muita isoja valkoisia vuoristokoiria.


title: Akbash

text: Akbaş on sukua valkoisille itä- ja eteläeurooppalaisille vuoristokoirille. Koska laumanvartijat ovat alun perin kulkeutuneet Eurooppaan Aasiasta, se lienee valkoisten eurooppalaisten lgd-rotujen – kuten kuvaszin ja pyreneittenkoiran – esi-isä ja alkuperäinen kantamuoto. Vaikka pyreneittenkoira on jo selvästi rakenteeltaan ja tyypiltään erilainen, sekä kuvasz että slovakiancuvac muistuttavat yhä huomattavasti tätä turkkilaista rotua. Lisäksi jotkin teoriat uskovat kuvaszin kulkeutuneen Unkariin juuri turkkilaisten heimojen mukana.


title: Akbash

text: Rotu on nykyisin erityisen suosittu Länsi-Anatolian alueella. Toiset pitävät sitä anatolianpaimenkoiran paikallismuunnoksena, mutta KIF:n lisäksi esimerkiksi Yhdysvalloissa jotkin järjestöt rekisteröivät sen erillisenä rotuna. Turkissa rodun kattojärjestö on "Akbaş Çoban Köpeğini Koruma ve Araştırma Derneği" (AKAD). KIF on paraikaa valmistelemassa vasta ensimmäistä rotumääritelmää, joten ei ole kovin todennäköistä että FCI:n kaltaiset kansainväliset tahot tulisivat hyväksymään sen omana rotunaan ainakaan vielä vuosiin.


title: Ed (editori)

text: ed ("EDitor") on Unix-käyttöjärjestelmän alkuperäinen tekstieditori, jonka kehitti Ken Thompson.


title: Ed (editori)

text: edin käyttöliittymä on hyvin pelkistetty, ja sen käyttö on mahdollista yksinkertaisellakin päätelaitteella kuten kaukokirjoittimella. Käyttöliittymä perustuu kahteen tilaan: kirjoitustilaan, jossa voi lisätä uutta tekstiä, sekä komentotilaan, jossa voi muokata olemassa olevaa tekstiä. Muokkauskomennot voidaan kohdistaa yhteen tai useampaan riviin. Virheilmoituksia on käytännössä vain yksi: kysymysmerkki.


title: Ed (editori)

text: edin mullistavin ominaisuus oli säännöllisten lausekkeiden tuki. Myöhemmin syntyneet Unix-ohjelmat kuten grep ja sed perustuvat edin syntaksiin. edin vaikutus on nähtävissä myös ohjelmointikielissä kuten Perl.


title: Ed (editori)

text: Käyttöliittymänsä vuoksi ed ei ole suosittu interaktiivisessa käytössä, mutta ilmaisuvoimaisuutensa takia sitä saatetaan käyttää eräajopohjaisiin muokkauksiin skripteissä.


title: Ed (editori)

text: Microsoftin MS-DOS-käyttöjärjestelmässä oli ennen versiota 5.0 mukana edin kaltainen editori edlin, josta kuitenkin puuttui eräitä ominaisuuksia, kuten säännölliset lausekkeet.


title: Ex (tekstieditori)

text: ex ("Extended") on Unix-käyttöjärjestelmän tekstieditori. Ex on yksi ensimmäisiä BSD-haaraan tehtyjä laajennuksia alkuperäiseen Unixiin. Toiminnallisuudeltaan ex on kuten ed, mutta käyttöliittymää parannettiin helpottamaan vuorovaikutteista käyttöä.


title: Ex (tekstieditori)

text: Myöhemmin exiin lisättiin kehittyneimpien päätteiden mahdollistama ruutueditori, joka käynnistettiin komennolla vi ("VIsual"). Vi:stä kehittyi itsenäinen ohjelma, mutta suuri osa vi:n komennoista ovat itse asiassa ex:n komentoja (kaikki kaksoispisteellä alkavat komennot).


title: Nvi

text: nvi ("New VI") on neljättä BSD-jakelua varten uudelleenkirjoitettu vi- ja ex-toteutus. nvi:n on kirjoittanut Keith Bostic.


title: Nvi

text: nvi syntyi, kun osia BSD-järjestelmästä jouduttiin kirjoittamaan uudelleen lakiteknisten epäselvyyksien takia, jotka liittyivät AT&T:n omistamaan alkuperäiseen Unix-lähdekoodiin.


title: Nvi

text: nvi on oletuksena mukana FreeBSD-, NetBSD- ja OpenBSD-järjestelmissä. Mac OS X 10.2 ja aikaisemmat sisälsivät nvi:n (myöhemmin sen korvasi vim).


title: Högsåra

text: Högsåra (vanhastaan "Haukisaari") on kylä Kemiönsaaren kunnassa Hiittisten saaristossa. Kylä oli aiemmin tunnettu luotsiasemana, ja tätä perinnettä jatkaa kylässä sijaitseva Merenkulkulaitoksen väyläasema. Kylän vanhat tilat ovat suurimmaksi osaksi vanhoja luotsitiloja 1700-luvulta. Kylässä on noin 50 ympärivuotista asukasta. Högsåraan pääsee Kasnäsin saarelta lossilla.


title: Högsåra

text: Suuriruhtinas Aleksanteri III vietti osan kesistä 1885-1894 perheineen ja hoveineen Högsåran pohjoispoukamassa, joka sai näistä vierailuista nimekseen Keisarinsatama ("Kejsarhamn"). Saarella he tutustuivat paikalliseen kalastajaeukko Serafinaan, joka sai myöhemmin lempinimekseen Kejsar-Fina.


title: Högsåra

text: Myöhemmin suuriruhtinas Nikolai II:n 4338-tonninen keisarijahti Standard - suurin huvijahti maailmassa - ajoi 11.9.1907 matkalla Hangosta Rikalaan karille Högsåran lähellä. Jahti vedettiin irti kahdeksan päivää myöhemmin ja jahtia ohjannut luotsi todettiin syyttömäksi tapahtuneeseen, sillä hän oli varoittanut etenemästä niin suurella aluksella. Joka tapauksessa venäläiset käyttivät tapahtumaa hyväkseen venäläistäessään Suomen luotsilaitosta.


title: Högsåra

text: Kylän nimi on tutkijoiden mukaan alun perin suomenkielinen "Haukisaari" tai "Haukkasaari", josta ajan myötä muuntunut nykyiseksi, kun seutu on saanut ruotsalaisen asutuksen.


title: Högsåra

text: Clara Henriksdotter-Puranen kirjoittaa kirjassaan "Högsåra" seuraavasti: "Vanhimmista lähteistä vuoden 1538 veroluetteloista löytyvät muodot Höckesar, Hökesure, Houcksur ja Höcksor. Vuoden 1540 maakirjassa puhutaan Houttsoorista ja Höuttsoorista. Lisäksi löytyvät Högsore (1553), Houcksåår (1555), Hökesår (1558), Hökesåår (1560), Houcksår (1566), Högsåår (1570), Högsar (1571), Hocksåår (1571), Hougesår (1601), Höcksåår (1611), Haucksår (1615), Höttsår (1632), Högsare (1638), Högsari (1650), Högsar (1659), Högsahr (1674), Högsaar (1684), Hyxora (1787) ja Högsår (1674 ja 1874) ... näin ollen nimi on voinut kehittyä Haukisaaresta tai Haukkasaaresta." Haukisaari nimisenä saari tunnetaan vielä vuoden 1775 isojako kartassa ja pöytäkirjassa.


title: Högsåra

text: Ja hän kirjoittaa vielä: "Voidaan olettaa että Högsåra oli asuttu ennen ruotsalaisten muuttoa, sillä saarella oli paljon maatiloja, 1530-luvulla peräti viisitoista. Tuskin niin suuri saari tärkeän väylän varrella oli asumaton 300 vuotta aikaisemminkaan, jos siellä 1500-luvulla tuli toimeen yli tusina tilaa...Jos Högsåra oli asuttu tuhat vuotta sitten, tukee tutkimus sitä olettamusta, että väestö puhui jonkinlaista suomea, mahdollisesti virolaisvaikutteista kieltä."


title: Högsåra

text: Högsårassa avattiin 15. kesäkuuta 2008 kolme 2 MW:n tuulivoimalaa. Ne omistaa Via Wind, jonka tuottaman sähköenergian myy Turku Energia. Tuulisina päivinä voimalat tuottavat täydet 6 MW sähköenergiaa.


title: AEC Armoured Command Vehicle

text: AEC Armoured Command Vehicle (ACV) oli brittiläisen AEC:n ("Associated Equipment Company") toisen maailmansodan aikana Yhdistyneen kuningaskunnan armeijalle rakentama panssaroitu komentoajoneuvo.


title: AEC Armoured Command Vehicle

text: Yleisin brittiarmeijan käyttämistä komentoajoneuvoista oli vuonna 1941 valmistukseen otettu AEC 4x4 ACV, AEC Matador -kuorma-auton alustalle rakennettu nelivetoinen panssaroitu bussi. Niitä rakennettiin 415 kappaletta.


title: AEC Armoured Command Vehicle

text: AEC 4x4 ACV tuli palveluskäyttöön Pohjois-Afrikan rintamalla ja niitä käytettiin sodan loppuun asti. Suuret ja mukavat ajoneuvot saivat liikanimen ”Dorchester” lontoolaisen The Dorchester -loistohotellin mukaan.


title: AEC Armoured Command Vehicle

text: Tunnetuimmat tämän malliset ACV:t olivat Afrika Korpsin sotasaaliikseen saamat kolme ajokkia, joista kaksi, saksalaisilta "Max"- ja "Moritz"-nimet saaneet päätyivät Rommelin ja hänen esikuntansa käyttöön. Rommel käytti ensin ”Mammuteiksi” nimeämistään autoista Moritz-nimen saanutta yksilöä. Myös Rommelin aavikolla käyttämät brittiläiset kaasusuojalasit olivat peräisin kaapatusta komentoautosta.


title: AEC Armoured Command Vehicle

text: Vuonna 1944 tuotantoon tuli AEC 6x6 ACV, joka oli rakennettu AEC 0857 -kuorma-auton alustalle. Kuusipyörävetoisessa ajoneuvossa oli 150 hevosvoimainen AEC 198 150 -moottori, sen kori oli 9 mm terästä. 17 tonnia painanutta autoa rakennettiin 151 kappaletta.


title: AEC Armoured Command Vehicle

text: Molempia malleja rakennettiin kahtena eri versiona; LP (Low Power) ja HP (High Power) mallit erosivat toisistaan radiokalustoltaan.


title: Elephas

text: Elephas on suku norsujen heimossa. Suvussa on vain yksi nykyajalle selviytynyt laji, aasiannorsu ("Elephas maximus"), mutta sukuun on varmistettu kuuluneen ainakin kymmenen hävinnyttä lajia. Suvun viimeinenkin elossa oleva laji on luokiteltu erittäin uhanalaiseksi.


title: Elephas

text: "Elephas"-suvun lajit ovat geeneiltään hyvin lähellä sukupuuttoon kuolleita mammutteja.


title: Joel Melasniemi

text: Joel Jesse Antero Melasniemi (s. 19. tammikuuta 1975) on kitaristi, graafinen suunnittelija ja säveltäjä. Hänet tunnetaan Ultra Bra- ja Scandinavian Music Group (SMG) -yhtyeiden kitaristina ja SMG:ssä myös pääasiallisena säveltäjänä. Joel Melasniemi on myös Mauron Maiden-tribuuttiyhtyeen kitaristi.


title: Joel Melasniemi

text: Melasniemi on suorittanut taiteen kandidaatin tutkinnon Taideteollisessa korkeakoulussa. Vuonna 1994 hän voitti Kemin sarjakuvakeskuksen järjestämän sarjakuvakilpailun.


title: Joel Melasniemi

text: Melasniemi asuu Helsingissä ja harrastaa banjonsoittoa, uintia ja kirjallisuutta. Hänen vanhempansa ovat näyttelijät Kristiina Halkola ja Eero Melasniemi. Melasniemellä on kolme sisarusta, joista sisko Vilma on näyttelijä. Melasniemi on seurustellut Terhi Kokkosen kanssa.


title: Joel Melasniemi

text: Vuonna 2011 Melasniemi sävelsi ensimmäisen elokuvamusiikkinsa Oskari Sipolan ohjaamaan elokuvaan Elokuu.


title: ISI

text: ISI (englanninkielisestä nimestä Inter-Services Intelligence; aselajien välinen tiedustelupalvelu) on merkittävin Pakistanin tiedustelupalveluista.


title: ISI

text: Muita Pakistaniin tiedusteluun kuuluvia osastoja ovat sisäministeriön tiedustelupalvelu (IB) ja armeijan tiedustelupalvelu (MI). ISI perustettiin 1948 Intian ja Pakistanin vuonna 1947 käymän sodan jälkeen, koska MI ei pystynyt jakamaan tiedustelutietoja riittävän tehokkaasti puolustusvoimien päähaarojen välillä. ISI vastaa koti- ja ulkomaan tiedustelusta sekä Pakistanin puolustusvoimien päähaarojen maa-, ilma- ja merivoimien välisestä tiedustelutiedon koordinoinnista.


title: ISI

text: ISI:n päämaja sijaitsee Islamabadissa ja sen palveluksessa on arveltu työskentelevän 25 000 henkeä.


title: ISI

text: ISI on jaettu 6–8 osastoon.


title: ISI

text: Afganistanin sodan aikana Neuvostoliiton miehitysjoukkoja ja sen valtaan nostamaa Afganistanin demokraattisen tasavallan kommunistihallitusta vastaan taisteli mujahideen -sissiliike. Yhdysvallat ja Saudi-Arabia tukivat kumpikin mujahideen-taistelijoita kolmella miljardilla dollarilla, josta pääosa kanavoitiin ISI:n kautta.


title: ISI

text: Pakistanin puolustusministeriön sivut


title: Moonstone

text: Moonstone: A Hard Day's Knight (lyhyesti Moonstone) on Mindscapen kehittämä ja julkaisema toimintapeli. Peli julkaistiin vuonna Amigalle, mutta se käännettiin vuotta myöhemmin DOS:lle.


title: Moonstone

text: CU Amiga -lehti antoi pelille arvosanaksi 81% arvostelussaan.


title: Moonstone

text: Pelit-lehti jätti pelin arvostelematta, koska heille toimitetusta pakkauksesta puuttuivat levykkeet. Myöhemmin lehdessä DOS-versiosta ilmestyi lyhyt, varsin suopea arvostelu.


title: The Memory of Trees

text: The Memory of Trees on irlantilaislaulajan Enyan vuonna 1995 julkaisema albumi. Se voitti Grammy-palkinnon parhaana New Age -albumina vuonna 1997. Kansikuvan innoittajana on ollut Maxfield Parrishin maalaus "The Young King of the Black Isles". Parrishin työt ovat vaikuttaneet myös moniin Enyan musiikkivideoihin.


title: The Memory of Trees

text: kaikki kappaleet säv. Enya, san. Roma Ryan, sov. Enya ja Nicky Ryan


title: The Memory of Trees

text: Grammy-palkinto


title: The Memory of Trees

text: CD-levy 0630-12879-2 (Warner Music UK Ltd, 1995)


title: Agha

text: Agha (tai Aga) (nyky-turkiksi: "Ağa", persiaksi: آقا ) tulee turkin sanasta Agha, 'iso veli', 'johtaja', 'hallitsija'. Sanaa käytetään muun muassa virkamiehen tai sotilaan arvonimenä tai arvonimen osana. Nimi on myös arvonimi ja sukunimi Pakistanissa ja Afganistanissa. Persian kielessä sana tarkoittaa 'herra'. Nykyään Turkissa aghaa käytetään maanomistajista .


title: Agha

text: Osmanien valtakunnassa agha jäi yleensä arvon ansainneen henkilön nimen kiinteäksi osaksi. Agha oli mm. janitsaarien ylipäällikön virkanimi. Ei ole olemassa tarkkaa tietoa siitä, miten ja milloin aghaa ruvettiin käyttämään nykyisen tavan mukaan Turkissa maanomistajista, mutta taustalla on henkilön tärkeyttä korostava sana "ayan". Tapa oli kuitenkin jo käytössä Osmanien valtakunnan loppuaikoina.


title: Paint the Sky with Stars

text: Paint the Sky with Stars on irlantilaislaulajan Enyan vuonna 1997 julkaisema kokoelmalevy. Levylle on valittu hänen suosituimpia tuotoksia, lisäksi se sisälsi kaksi ennen julkaisematonta kappaletta: "Paint the Sky with Stars" ja "Only If...". Levy oli Suomen albumilistan top 40:ssä yhdeksän viikkoa. Paras sijoitus oli 12. vuoden 1997 viimeisellä viikolla.


title: Faust

text: Faust on fiktiivinen henkilöhahmo, joka myi sielunsa paholaiselle ja sai vastineeksi rajattoman tiedon sekä yliluonnollisia kykyjä maallisen elämänsä ajaksi, mutta hän alkoi myöhemmin katua kauppaansa. Tarinassa paholaisen edustajana esiintyy Mefistofeles-niminen hahmo. Tarinan eri versioissa on joko traaginen tai onnellinen loppu: Faust joko päätyy ikuiseen kadotukseen tai pelastuu katuvaisena Jumalan armon ansiosta.


title: Faust

text: Faustin tarina on peräisin tuntemattoman saksalaisen kirjailijan vuonna 1587 ilmestyneestä kirjasta "Kertomus tohtori Johann Faustenista, laajalti tunnetusta noidasta ja taikurista, miten hän tiettynä aikana myi itsensä paholaiselle, – – kunnes hän vihdoin sai hyvin ansaitun palkkansa". On arveltu, että Faust-hahmo perustuu todelliseen esikuvaan, vuosina 1480–1540 eläneeseen Johann Faustiin.


title: Faust

text: Englantilainen renessanssikirjailija Christopher Marlowe kirjoitti tarinasta uuden version, "The Tragicall History of Dr. Faustus" (1594). Kuuluisin aiheeseen perustuva teos on saksalaisen runoilija-kirjailija-hovimies-luonnonfilosofi Johann Wolfgang von Goethen runomuotoinen tragedia Faust, jonka ensiosa ilmestyi vuonna 1808 ja toinen 1832, pian runoilijan kuoleman jälkeen.


title: Faust

text: Aiheeseen tarttui myös runoilija Heinrich Heine, joka julkaisi vuonna 1851 teoksen "Der Doctor Faust". Thomas Mannin romaani "Tohtori Faustus: saksalaisen säveltäjän Adrian Leverkühnin elämä erään hänen ystävänsä kertomana" (1947) on oman aikamme merkkiteos.


title: Faust

text: Faustin hahmo näyttelee keskeistä osaa myös Paavo Rintalan viimeiseksi jääneessä romaanissa "Faustus" (1996), jossa nykyajan Faustit elävät paholaisen aikaa.


title: Faust

text: On olemassa grimoire, jota on väitetty Faustin kirjoittamaksi, mutta luultavasti joku on vain laittanut kirjan hänen nimiinsä.


title: Faust

text: Newyorkilainen Janet I. Wasserman on luetteloinut pelkästään musiikillisia Faust-aiheisia teoksia yli viisisataa – joista runsaat kuusikymmentä oopperoita, tragedioista koomisiin ja rock-oopperaan, tai operetteja – ja niitä syntyy jatkuvasti lisää. Valtaosa sävellyksistä perustuu Goethen teoksen ensimmäiseen osaan, joka päättyy Gretchenin kuolemaan.


title: Faust

text: Muun muassa seuraavat säveltäjät ovat säveltäneet Faust-aiheisia teoksia:Kiusausta kajota aiheeseen ei voinut välttää myöskään 1800-luvun säveltäjä Karl Faust (pianoteokset Mefisto-galoppi, Gretchen-polkka, Famulus-kvadrilli).


title: Faust

text: Kirjallisuuden lisäksi Faustista on tehty suuri määrä elokuvia, kuten F. W. Murnaun "Faust" (1926).


title: Ruutilaiva

text: Ruutilaiva, ruutiholkki oli erityisesti irrallisen ruudin kuljettamiseen suunniteltu purjeilla tai airoilla liikkuva kuljetusalus.


title: Ruutilaiva

text: Ruutiholkin kuljetustilojen seinät oli yleensä pehmustettu ja lastausluukut tiivistetty, sillä ruuti oli niin vedelle kuin tulellekin arkaa. Lastitilassa liikuttiin aina huopatossut jalassa, sillä kengänpohjien naulat saattoivat iskeä kipinää osuessaan metalliin.


title: Ruutilaiva

text: Tulenvaarasyistä aluksella ei ollut minkäänlaista tulta, ei edes lamppuja, vaan lastaaminen tapahtui päiväsaikaan.


title: Ruutilaiva

text: Ruuti kuljetettiin turvallisuussyistä aina tynnyreihin pakattuna, ja vasta käyttöpaikalla se pakattiin panospusseihin.


title: Ruutilaiva

text: Britit sijoittivat omiin ruutiholkkeihinsa myös ammusosaston, jossa oli kuulia tavallisimpiin laivatykkeihin, musketteihin ja pistooleihin. Erikoisammukset kuormattiin erikseen.


title: Ruutilaiva

text: Alustyyppi katosi käytöstä yhtaikaa irtoruudin myötä, kun takaa ladattaviin tykkeihin oli taloudellisempaa tehdä valmiita panoksia.


title: Ruutilaiva

text: Tosin joissakin raskaimmissa tykeissä, muun muassa Iowa-luokan taistelulaivojen 406 mm päätykeissä, käytettiin teknisistä syistä loppuun asti säkkeihin pakattua irtoruutia.


title: Helsingin yliopiston oikeustieteellinen tiedekunta

text: Oikeustieteellinen tiedekunta on yksi Helsingin yliopiston 11 tiedekunnasta. Tiedekunta sijaitsee pääosin yliopiston keskustakampuksella. Tiedekunta on perustettu vuonna 1640.


text: Tiedekunnan suomenkielisten opiskelijoiden ainejärjestö on Pykälä ry, ruotsinkielisten Juristklubben Codex r.f. ja Vaasan yksikön opiskelijoiden Justus Ry/Rf.


text: Tiedekunnan nykyisenä dekaanina toimii Pia Letto-Vanamo.


text: Oikeustieteellinen tiedekunta on ollut 1. tammikuuta 2010 alkaen laitokseton.


text: Tiedekunnassa oli tätä ennen seuraavat laitokset:


text: Tiedekuntaan kuuluvat seuraavat erilliset instituutit ja yksiköt:


title: Kasematti

text:
Kasematti on linnassa tai linnoituksessa oleva erillinen, yleensä omalla vahvistetulla muurilla varustettu tähystys- tai ampumapaikka. Kasematit voidaan varustaa tykeillä, joskin useimmat niistä oli tehty jousia ja kivääreitä ajatellen. Niiden perusajatus oli olla hiukan itse muuria ulompana, jotta niiden avulla pystyttäisiin estämään rynnäköt muurille.
Kasematteja voidaan sijoittaa myös juoksuhautojen yhteyteen; tätä käytäntöä suosivat eritoten venäläiset. Suomessa edustava näyte siitä on Espoon Leppävaarassa säilynyt osa venäläisten ensimmäisen maailmansodan aikana Helsingin ympärille rakennuttamaa linnoitusketjua. Paikalla olleista kolmesta kasematista on säilynyt kokonaisena yksi, ja toisen yläosa on siirretty avoimen juoksuhaudan mutkan päälle. Kolmas jäi Tarvontien linjauksen alle. Säilyneisiin rakennelmiin liittyy osin betonivahvisteinen, kallioon louhittu juoksuhauta.


title: Kasematti

text: Kasematteja on myös käytetty Suomessa talvisodan aikana venäläisiä vastaan.


title: Kasematti

text: Myös panssarilaivoissa voi olla kasematteja: tällaiset kasematit ovat kyljestä ulkonevia panssaroituja ulokkeita, joihin on sijoitettu kääntyviä tykkejä. Menetelmää suosittiin 1800-luvulla mutta se hävisi varsin nopeasti, kun todettiin että tykkitornit olivat tehokkaampi ja ennen muuta merikelpoisempi tapa sijoittaa aseistusta. Suomalaisissa sotalaivoissa kasematteja oli vain vuonna 1918 Turkuun venäläisiltä jääneessä tykkivene Giljakissa, mutta tämä alus oli jo romutuskunnossa vuosikautisen laiminlyönnin johdosta.


title: Buzz Osborne

text: Buzz Osborne (oikealta nimeltään Roger Osborne) on yhdysvaltalainen muusikko. Hänet tunnetaan parhaiten edesmenneen Nirvana-solistin Kurt Cobainin innoittajana ja ystävänä sekä Melvins-hardcore-yhtyeen laulaja-kitaristina. Hän on tehnyt Melvins-yhtyeensä lisäksi paljon soolomateriaalia, minkä lisäksi hänellä on myös monia sivuprojekteja, kuten Fantômas ja Venoumous Concept. Kaiken kaikkiaan Osborne on soittanut 40–50 julkaisulla, joiden tyylilajit vaihtelevat heavy metalista ambienttiin ja elektroniseen musiikkiin.


title: Buzz Osborne

text: Buzz aloitti musiikillisen aktiiviuransa vuonna 1980 Melvins-yhtyeessä, jonka hän perusti rumpalin Dale Croverin kanssa. Yhtye soitti Jimi Hendrix ja The Who -covereita, mutta nopeasti yhtye alkoi soittaa hardcore punkia. 1980-luvun loppupuolella yhtyeen musiikki oli kehittynyt juuri sen tyyliseksi, mistä yhtye parhaiten tunnetaan, sekoitus raivokasta punkriffittelyä sekoitettuna Buzz Osbornen matalankarheaan laulutyyliin ja raskaisiin heavy metal riffeihin. Yhtye oli suurena vaikuttajan monelle grunge-yhtyeelle, kuten Nirvanalle, Kurt Cobain itse asiassa toimi 1980-luvulla yhtyeen roudarina ja täten ystävystyi Buzzin kanssa, josta oli hyötyä Melvinsille Nirvanan noustua suosioon 1990-luvun puolella, koska hän puffasi monia lempiyhtyeitään. Cobain vieraili yhtyeen albumilla "Houdini" (1993) soittaen kitaraa yhdessä kappaleessa ja perkussioita kahdessa kappaleessa. Buzz tekee vieläkin yhtyeensä kanssa levytyksiä aktiivisesti.


title: Haaga-Helia ammattikorkeakoulu

text: Haaga-Helia ammattikorkeakoulu on 1. tammikuuta 2007 toimintansa aloittanut ammattikorkeakoulu, joka muodostettiin yhdistämällä Helsingin liiketalouden ammattikorkeakoulu (Helia) ja Haaga Instituutin ammattikorkeakoulu. Oppilaitoksessa on noin 10 500 opiskelijaa ja henkilöstöä yhteensä noin 650.


title: Haaga-Helia ammattikorkeakoulu

text: Haaga-Helia kouluttaa myynti-, palvelu- ja yrittäjähenkisiä asiantuntijoita sekä tutkii ja kehittää alojensa osaamista ja toimintaa liike-elämän ja hyvinvoinnin vahvistamiseksi.


title: Haaga-Helia ammattikorkeakoulu

text: Haagan toimipisteessä on hotelli-, ravintola- ja matkailualan koulutusta. Malmin toimipisteessä tarjotaan liiketalouden koulutusta ja tietotekniikan koulutusta. Pasilan toimipisteessä on liiketalouden, tietotekniikan ja johdon assistenttityön koulutusta sekä toimittajakoulutusta. Pasilassa toimii myös Haaga-Helia ammattikorkeakoulun ammatillinen opettajakorkeakoulu.


title: Haaga-Helia ammattikorkeakoulu

text: Porvoossa on liiketalouden ja matkailualan koulutusta ja Vierumäellä liikunnan ja vapaa-ajan koulutusta. Haaga-Heliassa on sekä ammattikorkeakoulututkintoon että ylempään amk-tutkintoon johtavia koulutusohjelmia. Kaikilla aloilla on tarjolla myös erikoistumisopintoja.


title: Haaga-Helia ammattikorkeakoulu

text: Koulutusohjelmia on sekä suomen- ja englanninkielisinä. Porvoossa on aiemmin ollut myös ruotsinkielisiä koulutusohjelmia (utbildningsprogram), mutta ruotsinkielistä koulutusta ei aloitettu enää syksyllä 2013. Haaga-Helia ei myöskään sisällyttänyt sitä syksyllä 2013 jättämäänsä hyväksyttyyn toimilupahakemukseen, mikä merkitsee niiden lakkauttamista.


title: Haaga-Helia ammattikorkeakoulu

text: Tässä on lueteltu koulutusalat ja tutkintonimikkeet, joihin ammattikorkeakoululle on myönnetty toimiluvat vuoden 2014 alusta alkaen. Lisäksi on mainittu koulutusohjelmat (ko), joissa opetusta järjestetään.Englanninkieliset ohjelmat ("Degree programme", dp) ovat:Englanninkieliset ohjelmat ovat:


title: Haaga-Helia ammattikorkeakoulu

text:
Haaga-Helian toiminta on organisoitu seuraaviin yksiköihin:
Koulutus- sekä tutkimus- ja kehittämistoimintaa palvelevat tukiyksiköt ovat:


title: Haaga-Helia ammattikorkeakoulu

text:
Haaga-Helia ammattikorkeakoulu syntyi vuoden 2007 alussa, kun Helsingin liiketalouden ammattikorkeakoulusta (Helia) ja Haaga Instituutin ammattikorkeakoulusta muodostettiin uusi ammattikorkeakoulu. Heliassa oli tuolloin noin 6000 opiskelijaa ja Haagassa noin 4000 opiskelijaa.
Haaga Insituutin ammattikorkeakoulu aloitti amk-kokeilun vuonna 1991 ensimmäisten kokeiluluvan saaneiden joukossa ja se vakinaistettiin vuonna 1996. Helia aloitti amk-kokeilun vuonna 1992 ja se vakinaistettiin vuonna 1997.


title: Haaga-Helia ammattikorkeakoulu

text: Haaga-Helian opiskelijoiden edunvalvontaa ja yhteisiä asioitava hoitava opiskelijakunta on nimeltään Helga.


title: 3DES

text: 3DES, joka tunnetaan myös nimellä Triple-DES tai DES-3, on nykyään yleisimmin käytetty DES-salauksen muoto. Se käyttää samaa algoritmia kuin DES, mutta tuo mukaan lisää suojauskertoja (iterations). 3DESistä on kolme eri versiota. Vaikka avaimen pituudet näiden versioiden välillä vaihtelevatkin, ne ovat silti kaikki yhtä turvallisia. Kyseisten salauksien purkaminen tapahtuu käänteisessä järjestyksessä, tarvittavien avainten kanssa.


title: 3DES

text: 3DES ei voida enää pitää turvallisena. Esim. OpenSSL -ohjelmiston versiossa 1.1.0 ja sen jälkeisissä versioissa 2016 lähtien ei enää ole ollut 3DES algoritmeja saatavilla, koska ohjelmiston kehittäjät pitävät niitä heikkoina. Koska perus-DES:n avaimen pituus on 56 bittiä, ja tämä versio käyttää kolmea eri avainta, saadaan tälle avaimelle pituudeksi 168 bittiä.Käytetään kahta eri avainta, joten avaimen pituudeksi tulee (2×56) = 112 bittiä.Kun salattu teksti avataan väärällä avaimella, tuloksena ei ole alkuperäinen viesti vaan toisenlainen salattu viesti.


title: Suikinkutsu

text: Suikinkutsu () on japanilainen puutarhakoriste ja musiikinlähde. "Suikinkutsu" koostuu maahan ylösalaisin asetetusta ruukusta, jonka pohjaan on tehty reikä. Vesi valuu reiän läpi ruukun sisään ja aikaansaa miellyttävän solisevan äänen, joka muistuttaa kellon soimista tai kotoa. Suikinkutsu rakennetaan perinteisesti lähelle "chozubachiksi" kutsuttua vesiallasta, jota käytetään käsienpesemiseen japanilaisessa teeseremoniassa.


title: Suikinkutsu

text:
"Suikinkutsun" tekeminen on yksinkertaisesta rakenteesta huolimatta vaikeaa, koska kaikki osat on sovitettava tarkasti yhteen. "Suikinkutsun" tärkein osa on ruukku, joka asetetaan pohja ylöspäin maahan. Alun perin käytettiin riisin tai veden säilyttämiseen tarkoitettuja ruukkuja. Sekä lasitettuja, että lasittamattomia keramiikkaruukkuja voidaan käyttää. Viime aikoina on alettu valmistaa myös metallisia "suikinkutsu"-ruukkuja. Lasittamattomia ruukkuja pidetään parhaina, koska niiden karkea pinta auttaa pisaroiden muodostumista. Ruukkujen korkeus vaihtelee 30 senttimetristä 1 metriin ja niiden halkaisija on 30-50 cm. Ruukun yläosassa olevan reiän halkaisija on noin 2 senttimetriä. Aivan kuten kellossa, "suikinkutsun" ruukku soi kopautettaessa. Miellyttävän äänen aikaansaava ruukku toimii myös hyvän "suikinkutsun" pohjana. Vastaavasti haljenneesta ruukusta ei synny hyvää ääntä.
"Suikinkutsu" asetetaan yleensä maan pinnan alapuolelle ja se ympäröidään soralla. Ruukun alusta voidaan myös muurata laastilla, mikä auttaa veden säilyttämisessä ruukun sisällä. Jos maaperä on riittävän tiivistä, ei laastia tarvita. Pohjalle asetetaan vedenpoistoputki, joka varmistaa sen, ettei vedenpinta nouse liian korkeaksi. Toisinaan ruukun sisäpinnalle sijoitetaan keraamisia tiiliä. "Suikinkutsu" peitetään nyrkin kokoisilla kivillä. Perinteisesti "suikinkutsu" sijoitetaan käsienpesuun tarkoitetun altaan, "chozubachin", läheisyyteen. "Suikinkutsu" sijoitetaan "chozubachin" ja sen edustalla olevan astinkiven väliin. "Suikinkutsun" rakennusaineet vaihtelevat runsaasti alueesta riippuen.


title: Suikinkutsu

text: Yleensä vain yksi ruukku sijoitetaan "chozubachin" läheisyyteen. Joskus harvoin voidaan kuitenkin sijoittaa kaksi "suikinkutsua" vierekkäin yhden "chozubachin" edustalle. Esimerkiksi Iwasaki-linnassa, Nisshin kaupungissa, Aichin prefektuurissa on tehty tällainen kaksoisrakenne.


title: Suikinkutsu

text: "Suikinkutsusta" on olemassa useita moderneja muunnoksia:Perinteisesti "suikinkutsu" tunnettiin nimellä "tosuimon" (). Tuolloin niitä käytettiin vain harvoin japanilaisissa puutarhoissa. Uskotaan, että käsienpesualtaan läheisyyteen sijoitettiin ylösalaisin astia, josta toisinaan kuului miellyttäviä ääniä. "Suikinkutsu" tuli suosituksi Edo-kaudella (1603-1867), samaan aikaan kun kivinen "chozubachi" kehittyi. "Kobori Enshualla", joka on kuuluisa teeseremonian opettaja, oli "suikinkutsu" puutarhassaan ja häntä pidetäänkin yleisesti "suikinkutsun" keksijänä. Edo-kauden lopussa "suikinkutsu" menetti suosiotaan, mutta nousi kiinnostuksen kohteeksi jälleen Meiji-kaudella (1867-1912).


title: Suikinkutsu

text: 1900-luvun alussa, Shōwa-kaudella, "suikinkutsun" historia lähes unohtui ja professori Katsuzo Hirayama löysi tutkimuksessaan vuonna 1959 Japanista vain kaksi "suikinkutsua", jotka molemmat olivat täytettyjä maalla. Vuonna 1982 "Asahi Shimbun" -lehden toimittaja kirjoitti "suikinkutsusta" ja pyysi yleisöltä tietoa aiheesta. Tämän seurauksena "suikinkutsu" löydettiin uudestaan. Pian tämän jälkeen vuonna 1985 Japanin yleisradioyhtiö NHK lähetti "suikinkutsusta" kertovan ohjelman, minkä seurauksena rakennettiin useita "suikinkutsuja".


title: Suikinkutsu

text: Suikinkutsun äänellä on japanin kielessä oma nimi "suikin'on", kirjaimellisesti "vesikoton ääni". Ääni voidaan jakaa kahteen osaan, "ryūsuioniin" ja "suitekioniin". Ryūsuion on käsienpesun alun yhteydessä putoavan muutaman vesipisaran synnyttämä ääni. Suitekion kuvaa sekä varsinaisen käsienpesun aikana tapahtuvaa putoavan veden synnyttämää ääntä että käsien pesun loppuvaiheessa syntyvien muutaman vesipisaran aiheuttamaa ääntä.


title: Suikinkutsu

text: Hyvässä suikinkutsussa pisarat putoavat veteen useista eri paikoista. Lasittamattomat ruukut kestävät paremmin kosteutta ja siksi niiden pinnalta putoilee enemmän vesipisaroita. Pisaran putoaminen pohjalla olevaan veteen saa aikaan äänen, jota ruukun rakenne voimistaa. Joissain suikinkutsuissa on bambusta tehty putki, jonka kautta voidaan kuunnella syntyvää ääntä.


title: Suikinkutsu

text: Sanotaan, että jokainen suikinkutsu kuulostaa erilaiselta.


title: Suikinkutsu

text: Yksi "suikinkutsun" keskeisistä ominaisuuksista on, että itse äänilähde on piilotettu. Käsienpesijä kuulee maan alta tulevan miellyttävän äänen, mutta ei näe mistä ääni tulee. Käsienpesu voidaan myös nähdä "suikinkutsun" soittamisena, sillä ääni syntyy heti käsienpesun jälkeen. Vesipisaroiden putoamisesta syntyvää ääntä pidetään rentouttavana ja rauhoittavana ja sitä kuvaillaan kauniiksi ja rauhalliseksi.


title: Suikinkutsu

text:
"Suikinkutsun" äänestä on tehty kaupallinen CD-tallenne, johon on tallennettu Takasakin taideyliopistossa olevan kaksois-"suikinkutsun" ääntä. Tallenne on tehty vuonna 1995 ja se on saatavissa Victor Records -levy-yhtiöstä.
"Suikinkutsun" ääntä on myös mallinnettu tietokoneella ja "Naoko Tanaka" on yksi aiheeseen liittyvän tieteellisen tutkimuksen tunnetuimmista tekijöistä.


title: Filip von Schantz

text: Johan Filip von Schantz (17. tammikuuta 1835 Ulvila – 24. heinäkuuta 1865 Helsinki) oli suomalainen säveltäjä ja kapellimestari.


title: Filip von Schantz

text: Hän aloitti lakiopinnot Helsingin yliopistossa vuonna 1853, mutta hänet erotettiin 1855 niin sanotun Töölön jutun vuoksi, samaan aikaan kuin A. E. Nordenskiöld. Tämän jälkeen von Schantz opiskeli musiikkia aluksi Tukholmassa ja vuosina 1857−1860 valtion myöntämän stipendin turvin Leipzigissa Saksassa. Hän piti sävellyskonsertin Helsingissä vuonna 1858.


title: Filip von Schantz

text: Schantz johti teatteriorkesteria Helsingissä ja järjesti teatteriesitysten lisäksi vuosina 1860–1861 konsertteja, joissa esitettiin muun muassa W. A. Mozartin, Ludwig van Beethovenin, Franz Schubertin, Robert Schumannin ja Giuseppe Verdin musiikkia. Filip von Schantz riitautui teatterin johdon kanssa ja muutti orkesterinsa kanssa ensin Tukholmaan ja myöhemmin Kööpenhaminaan. Terveyden heikennyttyä von Schantz palasi kotimaahansa vuonna 1864.


title: Filip von Schantz

text: Von Schantz sävelsi mm. "Kullervo-alkusoiton" (1860), joka oli ensimmäinen suuri Kalevala-aiheinen orkesterisävellys, laulunäytelmän "Ainamo" (1864) sekä kuoro- ja yksinlauluja enimmäkseen Johan Ludvig Runebergin, Zachris Topeliuksen ja Emil von Qvantenin runoihin. Lisäksi hän teki orkesterisovituksen "Porilaisten marssista."


title: Necker

text: Necker () on pieni saari Tyynellämerellä. Se on osa Havaijia. Saarelta ei ole löytynyt montaakaan merkkiä pitkäaikaisesta asutuksesta. Kuitenkin sieltä on löytynyt 33 pyhättöä ja muita ihmiskäden jälkiä. Tutkijat ovatkin arvelleet saaren olleen muinainen pyhiinvaelluspaikka. Ensimmäinen eurooppalainen saarella oli ranskalainen tutkimusmatkailija Jean-François de La Pérouse vuonna 1786. Saari on nimetty Jacques Neckerin mukaan.


title: Uinnin maailmanmestaruuskilpailut 2007

text: Uinnin pitkän radan maailmanmestaruuskilpailut järjestettiin vuonna 2007 12. kertaa. Kilpailut käytiin Australian Melbournessa 17. maaliskuuta – 1. huhtikuuta. Kilpailujen järjestäjänä toimi kansainvälinen uimaliitto FINA. Kilpailulajeina olivat uinti, avovesiuinti, uimahypyt, taitouinti ja vesipallo.


title: Uinnin maailmanmestaruuskilpailut 2007

text: Kisoissa tehtiin MM-kisahistorian toiseksi eniten maailmanennätyksiä. Kisojen uintikuningas oli Yhdysvaltojen Michael Phelps (7 kultaa) ja uintikuningatar Australian Lisbeth Lenton (5 kultaa).


title: Uinnin maailmanmestaruuskilpailut 2007

text:
Ratauinnissa jaettiin 42 kultamitalia ja lajit järjestettiin kilpailujen toisella viikolla. Ratauintien kilpailupaikkana toimi Australian avoimen tennisturnauksen yksi pääareena Rod Laver Arena. Alueelle mahtui 15 000 katsojaa ja sinne rakennettiin kilpailuja varten väliaikainen allas.
Avovesiuinnit järjestettiin St Kilda -rannalla.
Uimahyppykilpailut järjestettiin Melbourne Sports and Aquatic Centren uimahyppyaltaassa.
Taitouinnissa kilpailtiin henkilökohtaisessa (soolo), pari- (duo) sekä joukkuekilpailussa. Lajeina olivat tekninen ja vapaaohjelma. Lisäksi järjestettiin yhdistetty vapaaohjelma (kombo), jossa kilpailtiin vapaaohjelmassa soolo-, pari- ja joukkuekilpailu. Taitouintitapahtumat järjestettiin Rod Laver Arenalle rakennetussa erillisessä altaassa.
Vesipallossa kilpaili 16 miesten ja 16 naisten joukkuetta. Kilpailu järjestettiin sarjana, jossa joukkueet jaettiin 4 joukkueen ryhmiin ja joissa kaksi parhaiten sijoittunutta joukkuetta etenivät mitalipeleihin. Vesipallo järjestettiin 9 000 katsojan ulkoaltaassa Melbourne Sports and Aquatic Centressä, joka rakennettiin vuoden 2006 kansainyhteisön kisoja varten. Vesipallo-turnaus toimi myös vuoden 2008 olympialaisten karsintakilpailuna.
      Isäntämaa


title: Pocket Symphony

text: Pocket Symphony on ranskalaisen Air-yhtyeen viides studioalbumi, joka julkaistiin 5. maaliskuuta 2007. Albumilla esiintyy vierailevina laulajina Jarvis Cocker ja Neil Hannon.


title: Pocket Symphony

text: Albumi vuoti Internetiin jo joulukuussa 2006.


title: Joseph Butler

text: Joseph Butler (18. toukokuuta 1692 – 16. kesäkuuta 1752) oli englantilainen piispa, teologi, filosofi ja apologisti. Hän syntyi Wantagessa, Berkshiressä (nykyisin Oxfordshire). Hän toimi Bristolin piispana ja myöhemmin Durhamin piispana.


title: Joseph Butler

text: Butler käsitteli teoksissaan etiikkaa, apologetiikkaa ja teologiaa. Hän vastusti Thomas Hobbesin ajattelua, kuten tämän eettistä egoismia.


title: Romanian jalkapallomaajoukkue

text: Romanian jalkapallomaajoukkue edustaa Romaniaa kansainvälisissä jalkapallon maajoukkuekilpailuissa.


title: Robert Earl Hughes

text: Robert Earl Hughes (1926-1958) pitää hallussaan rinnanympäryksen maailmanennätystä. Hänen rinnanympäryksensä oli 315 senttimetriä. Robertin vanhempien mukaan hänen kolmen kuukauden iässä sairastamansa hinkuyskä johti umpierityshäiriöön ja sitä kautta tavattomaan lihomiseen. Robert painoi kuusivuotiaana 92 kg, kymmenvuotiaana 171 kg ja 25-vuotiaana 406 kilogrammaa. Helmikuussa 1958 hieman ennen kuolemaansa Robert painoi 484 kilogrammaa. Hänen vyötärönsä ympärys oli 310 senttimetriä ja hauisten ympärysmitta 102 senttimetriä.


title: Arthur (vuoden 1981 elokuva)

text: Arthur on vuonna 1981 ensi-iltansa saanut yhdysvaltalainen romanttinen komediaelokuva, jonka on ohjannut ja käsikirjoittanut Steve Gordon. Sen pääosissa ovat Dudley Moore, Jill Eikenberry, Liza Minnelli ja John Gielgud.


title: Arthur (vuoden 1981 elokuva)

text: Elokuva kertoo viinaan menevän playboy-miljonäärin Arthur Bachin (Dudley Moore) tarinan. Tämä on merkitty suuren omaisuuden perijäksi, mutta saadakseen perinnön tämän on mentävä naimisiin rikkaan perittäjären Susan Johnsonin (Jill Eikenberry) kanssa. Arthur ei rakasta Susania, mutta perheensä halun takia hän on menossa jo tämän kanssa naimisiin, kunnes tapaa köyhän työväenluokan naisen Linda Marollan (Liza Minnelli) ja rakastuu tähän. Kun hänen perheeseensä uhkaa perinnön kumoamisella, jos hän ei nai Susania, Arthur kääntyy palvelijansa Hobsonin (John Gielgud) puoleen.


title: Arthur (vuoden 1981 elokuva)

text: Elokuva palkittiin kahdella Oscarilla, joista Gielgud voitti parhaan miessivuosan palkinnon, jonka hän sai myös Golden Globe -gaalassa. Lisäksi Arthur palkittiin kolmella muullakin Globella: paras komedia- tai musikaalielokuva, paras miespääosa (Dudley Moore) ja paras elokuvamusiikki.


title: Arthur (vuoden 1981 elokuva)

text: Arthurille tehtiin vuonna 1988 jatko-osa "Arthur puilla paljailla".


title: Arthur (vuoden 1981 elokuva)

text: Ehdokkaana:


title: Kuin kissat ja koirat

text: Kuin kissat ja koirat () on vuonna 2001 valmistunut yhdysvaltalais-australialainen koko perheen toimintakomediaelokuva.


title: Kuin kissat ja koirat

text: Ilkeä persialainen kissa Herra Tinkles uhkaa ottaa koko maailman omiin käsiinsä ja haluaa, että kaikki maapallon ihmiset tulisivat allergisiksi koirille. Professori Brody taas koettaa kehittää lääkettä, jolla koira-allergia saataisiin parannettua. Samaan aikaan myös koirapartio yrittää estää Herra Tinklesin katalat aikeet.


title: Kuin kissat ja koirat

text: Arvosteluja keräävän Rotten Tomatoes-sivuston mukaan 54 prosenttia kriitikoista on antanut elokuvalle myönteisen arvosanan keskiarvolla 5,5/10. Tulos perustuu 115 arvosteluun. Metacriticissä elokuvalle laskettiin 26 arvostelusta painotettu keskiarvo 47/100.


title: Kuin kissat ja koirat

text: Avausviikonloppunaan elokuva oli Yhdysvaltojen katsotuin.


title: Sarah Chauncey Woolsey

text: Sarah Chauncey Woolsey (29. tammikuuta 1835 – 9. huhtikuuta 1905) oli yhdysvaltalainen lastenkirjailija, joka kirjoitti kirjoja taiteilijanimellä Susan Coolidge. Hänen tunnetuin teoksensa on tyttökirja "Katyn toimet" ja sen jatkoteokset "Katy koulussa", "Katyn myöhemmät toimet", "Clover" ja "Alppilaakson maja". Woolsey syntyi Clevelandissä, Ohiossa ja vietti suurimman osan lapsuudestaan Connecticutin New Havenissa. Hän työskenteli sairaanhoitajana Yhdysvaltain sisällissodan aikana, minkä jälkeen hän alkoi kirjoittaa. Woolsey ei koskaan avioitunut vaan asui vanhempiensa luona Newportissa, Rhode Islandilla kuolemaansa saakka.


title: Max Tonetto

text: Max Tonetto (s. 18. marraskuuta 1974 Trieste, Italia) on italialainen jalkapalloilija. 180 senttimetriä pitkän vasenjalkaisen Tonetton pelipaikka on vasemmalla laidalla, useimmiten keskikenttäpelaajana, mutta toisinaan myös puolustajana.


title: Max Tonetto

text: Tonetto on edustanut uransa aikana nykyisen seuransa lisäksi San Giovannia, Reggianaa, Fanoa, Ravennaa, Empolia, AC Milania, Bolognaa, Lecceä ja Sampdoriaa. Hän teki läpimurtonsa vasta kypsemmällä iällä Sampdorian riveissä ja siirtyi vuonna 2006 Romaan, yhteen Italian suurimmista seuroista. Tonetton aikaisempi yritys suurseurassa, vuoden 1999 visiitti Milanissa, ei onnistunut, ja liigadebyytti punamustien paidassa jäi tekemättä.


title: Martin Biron

text: Martin Gaston Biron (s. 15. elokuuta 1977 Lac-St-Charles, Quebec, Kanada) on kanadalainen uransa lopettanut jääkiekkomaalivahti. Hän siirtyi kesällä 2010 New York Rangersiin, joka jäi miehen viimeiseksi seuraksi.


title: Martin Biron

text: Biron aloitti kaudella 1994–1995 Kanadan pääjunioriliigoihin kuuluvassa LHJMQ:ssa Beauport Harfangsin joukkueessa. Hän pelasi loistavan tulokaskauden ja päästi vain 2,48 maalia ottelua kohden, vähiten kauden aikana. Biron valittiin LHJMQ:n tulokkaiden tähdistökentälliseen ja CHL:n alaisuudessa pelaavien juniorisarjojen parhaaksi maalivahdiksi tähdistökentälliseen. Buffalo Sabres valitsi hänet numerolla 16 vuonna 1995.


title: Martin Biron

text: Biron pääsi Buffaloon kaudella 1995–1996, jolloin pelasi NHL:ssä kolme ottelua. Kauden lopun hän pelasi kuitenkin Beauportissa, joka ylsi LHJMQ:n loppuotteluun. Biron jatkoi LHJMQ:ssa kaudella 1996–1997, jonka hän aloitti Beauportissa. Biron kaupattiin kuitenkin kauden aikana Hull Olympiquesiin.


title: Martin Biron

text: Bironin ensimmäinen kokonainen ammattilaiskausi oli 1997–1998, jonka hän pääasiassa pelasi AHL:n Rochester Americansissa, vaikka käväisi myös muutaman ottelun ajan ECHL-liigan South Carolina Stingraysissa. Bironin tulokaskausi AHL:ssa oli hyvä, ja hän pelasi viisi nollapeliä 41 ottelussa. Kaudella 1998–1999 Biron pelasi NHL:ssä kuusi ottelua, vaikka edustikin pääasiassa AHL:n Rochesteria. AHL:ssa hän päästi vähiten maaleja ottelua kohden, vain 2,07. Lisäksi Biron piti kuusi nollapeliä ja voitti pudotuspeleissä 20 ottelua, kun Rochester ylsi Calder Cupin finaaleihin saakka. Biron palkittiin kauden jälkeen Aldege "Baz" Bastien Memorial Awardilla, AHL:n parhaana maalivahtina, ja yhdessä seurakaveri Tom Draperin kanssa Harry "Hap" Holmes Memorial Awardilla, sarjan vähiten päästeneinä maalivahteina.


title: Martin Biron

text: Kauden 1999–2000 harjoitusleirillä Biron onnistui saamaan Buffalon kakkosmaalivahdin paikan Dominik Hašekin takana. Biron pelasi kaudella 1999–2000 Hašekin loukkaantumisten takia jopa 41 ottelua, mutta seuraavalla kaudella enää vain 18. Hašek kaupattiin ennen kauden 2001–2002 alkua, ja Biron nousi Buffalon ykkösmaalivahdiksi. Hän torjui kauden aikana Buffalolle 31 voittoa, mutta seuraavalla kaudella hänen otteensa olivat heikompia. Kausi 2003–2004 oli jälleen parempi, ja Biron voitti kauden aikana 26 ottelua.


title: Martin Biron

text: NHL:n työsulkukaudella Biron ei pelannut missään, mutta hän palasi Buffaloon kaudeksi 2005–2006. Hän kuitenkin menetti ykkösmaalivahdin paikkansa Ryan Millerille. Biron pelasi Millerin takana kahden kauden ajan, kunnes hänet kaupattiin kauden 2006–2007 lopulla Philadelphia Flyersiin vaihdossa varausoikeuteen. Biron oli kauppahetkellä Buffalon joukkueesta pisimpään seurassa pelannut pelaaja.


title: Martin Biron

text: Philadelphiassa Biron pelasi kaksi ja puoli kautta joukkueen ykkösmaalivahtina. Kaudella 2007–2008 hän otti runkosarjassa 30 voittoa ja pudotuspeleissä torjui joukkueensa Itäisen konferenssin finaaleihin, joissa Pittsburgh Penguins kaatoi Philadelphian. Seuraavalla kaudella Biron voitti 29 kertaa ja oli jälleen hyvä pudotuspeleissä, vaikka Pittsburgh voitti Philadelphian jo ensimmäisellä kierroksella.


title: Martin Biron

text: Philadelphia päästi Bironin menemään kesällä 2009, kun joukkue teki sopimuksen Ray Emeryn kanssa. Biron siirtyi hieman yllättäen New York Islandersiin, jossa oli ennestään myös jo kokeneet Rick DiPietro ja Dwayne Roloson. Kausi Islandersissa oli Bironille vaikea, ja hän päästi kauden aikana peräti 3,27 maalia ottelua kohden. New York Rangers hankki Bironin joukkueeseensa kaudeksi 2010–2011 Henrik Lundqvistin kakkosmaalivahdiksi.


title: Martin Biron

text: Rangers ilmoitti siirtävänsä Bironin waiver-listalle 14. lokakuuta, josta muut seurat olisivat voineet poimia hänet joukkueeseensa. Biron ilmoitti lopettavansa NHL-uransa kuusi päivää myöhemmin 20. lokakuuta 2013.


title: Still Waters

text: Still Waters on vuonna 1997 julkaistu Bee Geesin albumi. Kaikki kappaleet ovat Barry, Maurice ja Robin Gibbin tekemiä.


title: Sovelma

text: Sovelma on asiakaskoneessa selaimen yhteydessä ajettava ohjelma. Nimitystä käytetään lähes yksinomaan synonyyminä Java-kielellä tehdyille sovelmille.


title: Jeffrén

text: Jeffrén Isaac Suárez Bermúdez eli Jeffrén (s. 20. tammikuuta 1988 Ciudad Bolívar, Venezuela) on espanjalainen jalkapalloilija, joka edustaa Portugalin korkeimmalla sarjatasolla Primeira Ligassa pelaavaa Sporting CP:tä. Jeffrénin pelipaikka on laitahyökkääjä.


title: Jeffrén

text: Jeffrén aloitti ammattilaisuransa FC Barcelonassa vuonna 2006. Hän pelasi ensi kerran Barcelonan edustusjoukkueessa kaudella 2006–2007, hän oli avauskokoonpanossa ja pelasi 83 minuuttia Espanjan cupin ottelussa Badalonaa vastaan. Primera División -debyyttinsä hän sai kuitenkin vasta toukokuussa 2009, ja ensimmäiset kolme kautta Jeffrén pelasikin lähinnä B-joukkueessa. Vuosina 2006–2009 hän pelasi Barcelona B:ssä 82 ottelua ja teki 14 maalia.


title: Jeffrén

text: Barcelonan valmentaja Josep Guardiola nosti Jeffrénin edustusmiehistöön kaudeksi 2009–2010. Ennen kauden alkua muutamat Eurooppalaiset seurat osoittivat kiinnostusta nuorta espanjalaishyökkääjää kohtaan, mutta siirtoa ei tapahtunut. Jeffrén pelasi 12 liigaottelua ja teki niissä kaksi maalia. Hän pääsi vaihdosta sisään 19. joulukuuta 2009 pelatussa seurajoukkueiden MM-kisojen loppuottelussa, jonka Barcelona voitti 2-1. Suurin osa kaudesta kului kuitenkin vaihtopenkin ja katsomon puolella. Helmikuussa hänen sopimustaan silti jatkettiin kesäkuuhun 2012.


title: Jeffrén

text: Kaudella 2010–2011 Jeffrén kärsi loukkaantumisista ja hänen roolinsa jäi edelliskauttakin pienemmäksi. Hän pelasi kahdeksassa Primera Divisiónin ottelussa. Kauden ainoan maalinsa hän teki 29. marraskuuta tultuaan vaihdosta kentälle Barcelonan murskatessa verivihollisensa Real Madridin historiallisessa 5-0 voitossa.


title: Jeffrén

text: 4. elokuuta 2011, Sporting Clube de Portugal tiedotti ostaneensa Jeffrénin Barcelonasta 3,7 miljoonan euron siirtosummalla. Jeffrénin sopimus on viisivuotinen.


title: Jeffrén

text: Vaikka Jeffrén on syntynyt Venezuelassa, on hän edustanut maajoukkuetasolla Espanjaa, jonka paidassa hän voitti alle 19-vuotiaiden Euroopan mestaruuden vuonna 2006, ja alle 21-vuotiaiden Euroopan mestaruuden vuonna 2011. Koska hän ei ole pelannut aikuisten maaotteluita, voi hän yhä pelata tulevaisuudessa Venezuelan paidassa. Venezuelan silloinen maajoukkuevalmentaja Richard Páez kutsui Jeffrénin vuoden 2007 Copa Américaan, mutta Jeffrén valitsi alle 19-vuotiaiden EM-kisat Espanjan joukkueessa.


title: Bokeo

text: Bokeo (laoksi ບໍ່ແກ້ວ, suomeksi "Kivikaivos") on provinssi Laosin pohjoisosissa. Provinssi on rikastunut kaivostoiminnan avulla. Bokeon pääkaupunki on Mekong-joen varrella sijaitseva 17 000 asukkaan Ban Houayxay. Bokeon pinta-ala on 6 196 neliökilometriä. Vuoden 2015 väestönlaskennassa maakunnassa oli 179 300 asukasta.


title: Bokeo

text: Provinssi perustettiin vuonna 1983, kun se irtosi Louang Namthan provinssista.


title: Bokeo

text: Bokeo on jaettu kuuteen piirikuntaan (muang), jotka ovat:


title: Marc Crosas

text: Marc Crosas Fortià (s. 9. tammikuuta 1988, Sant Feliu de Guíxols, Gironan maakunta, Espanja) on espanjalainen jalkapalloilija. Hän siirtyi kesällä 2008 skotlantilaiseen Celticiin.


title: Marc Crosas

text: Crosas on Barcelonan kasvatteja, viihtyy keskikentällä. Hän debytoi Barcelonan edustusjoukkueessa kaudella 2006–2007 Espanjan cupin ottelussa Badalonaa vastaan, kun hän tuli Andrés Iniestan tilalle vaihdosta 76. minuutin kohdalla. Crosas nimettiin Barcelonan joukkueeseen seurajoukkueiden MM-kilpailuihin 2006, joista joukkue sai hopeaa.


title: Benno Kuipers

text: Benno Gerrit Valentijn Kuipers (s. 6. maaliskuuta 1974, Ede, Gelderland), on entinen alankomaalainen uimari, joka osallistui urallaan kaksiin olympialaisiin, vuonna 1996 Atlantassa ja 2000 Sydneyssä. Hänen parhaaksi henkilökohtaiseksi sijoituksekseensa jäi 19. sija 100 metrin rintauinnissa Kesäolympialaisissa 1996.


title: Benno Kuipers

text: Kuipers lopetti uransa 2002 karsiuduttuaan välieristä pitkän radan EM-kisoissa. Uransa jälkeen Kuipers on toiminut uintivalmentajana.


title: Benno Kuipers

text: Kuipers Zwekroniek.comissa


title: Åbo Simklubb-Uintiklubi

text: Uintiklubi ÅSK on turkulainen vuonna 1913 perustettu uimaseura. Seura kuuluu Suomen Uimaliittoon (SUIL) ja Centrala Idrotts Förbund (CIF) -järjestöön.


title: Åbo Simklubb-Uintiklubi

text: Edustusryhmän lisäksi seuralla on muita valmennusryhmiä, useita harrasteryhmiä kaikenikäisille sekä kurssitoimintaa uimakoulujen ja tekniikkakurssien muodossa. Seuran puheenjohtajana toimii Staffan Lindberg.


title: Lola T97/30

text: Lola T97/30 oli Eric Broadleyn suunnittelema auto, jolla MasterCard Lola -talli yritti osallistua Formula 1 -kauteen 1997. Autoa ajoivat kauden 1995 Formula 3000 -mestari Vincenzo Sospiri ja Footwork-tallista siirtynyt Ricardo Rosset.


title: Lola T97/30

text: Autoa ei ehditty juuri yhtään testaamaan ennen kauden alkua. Kauden avauskilpailussa Australiassa autot olivat hitaita sekä suorilla että mutkissa. Aerodynamiikka hidasti vauhtia liikaa, mutta ei lisännyt downforcea. Molemmat kuljettajat olivat yli kymmenen sekuntia hitaampia kuin nopeimmat autot. Kumpikaan autoista ei päässyt aika-ajojen kautta kilpailuun 107%:n säännön takia. Säännön mukaan, jos kierrosaika on yli 107 prosenttia paalupaikka-ajasta, karsiutuu.


title: Lola T97/30

text: Autot kuljetettiin seuraavaa kilpailua varten Interlagosiin, Brasiliaan, mutta pääsponsori MasterCard päätti lopettaa yhteistyönsä tallin kanssa. Tästä syystä Lolan autot pysyivät varikolla koko viikonlopun. Lopulta talli päätti vetäytyä sarjasta.


title: Lola T97/30

text: Talli ei saanut sijoitusta valmistajien MM-sarjassa, koska se ei onnistunut pääsemään maaliin yhdessäkään osakilpailussa.


title: Tuntopalautehiiri

text: Tuntopalautehiiri (engl. tactile mouse) tarkoittaa tietokoneen osoitinlaitetta, joka tuottaa käyttäjälle kuulo- ja näköaistiin perustuvan palautteen sijaan tai niiden lisäksi tuntopalautetta. Tavallinen tietokonehiiri reagoi hiirtä liikutettaessa osoittimen paikan muuttumisella näytöllä ja klik-äänellä hiiren painikkeita painettaessa. Tuntopalautehiiri sen sijaan antaa käyttäjälle tuntoaistiin perustuvaa palautetta käyttöliittymän kohteesta. Palaute voi olla pienelle ihoalueelle kohdistuvaa värähtelyä tai painalluksia, koko kämmeneen kohdistuvaa tärinää tai käyttäjän liikkeeseen reagoivaa voimapalautetta, jolloin siirrytään kinesteettisen (liike- ja asentoaisteihin perustuvan) tuntopalautteen alueelle.


title: Tuntopalautehiiri

text:
Tietokonehiiren keksiminen ajoittuu 1960-luvulle ja optinen hiiri tuli käyttöön 1980-luvulla. Hiiren toimintaperiaate ja ominaisuudet muuttuivat kuitenkin melko vähän 1990-luvulle tultaessa. Vaikka tuntopalautetta on hyödynnetty jo 1970-luvulla tietokoneympäristössä esimerkiksi helpottamassa näkövammaisten lukemista , sen käyttöä osoitinlaitteissa alettiin tutkia näkyvämmin vasta 1980- ja 1990-lukujen taitteessa. Tuolloin julkaistiin tutkimuksia erilaisista prototyypeistä, joissa tuntopalautetta lisättiin perinteiseen tietokonehiireen. 1980-luvun lopulla kehitettiin laite, jonka avulla näytöllä olevan kohteen yli liikuttaessa etusormen päähän kohdistui värinää.
1990-luvun alkupuolella tehtiin muun muassa Feelmouse - ja MagicMouse -prototyypit
, sekä multimodaalinen, tunto- ja voimapalautetta välittävä hiiri


title: Tuntopalautehiiri

text:
Varhaisimmissa prototyypeissä valmiita kaupallisia tietokonehiiriä muunneltiin lisäämällä niihin värinää tai voimapalautetta tuottavia osia, esimerkiksi ja
. Värinää voidaan tuottaa esimerkiksi pienten sähkömoottoreiden avulla, jolloin värinä kohdistuu koko kämmeneen. Solenoidien liikuttamat neulat taas saavat aikaan pienellä alueella havaittavan tuntoaistimuksen. Tätä tekniikkaa on sovellettu hiirissä, joissa painikkeen tai painikkeiden lisäksi tai tilalla on pieni neulamatriisi, jota tunnustellaan yhdellä sormella. Myös pietsosähköistä ilmiötä voidaan käyttää hyväksi. Voimapalautetta on toteutettu käyttäen muun muassa sähkömagneettisia ratkaisuja . (Erilaisista tuntopalautteen tuottamistavoista tarkemmin sivulla Tuntopalaute). Nykyiset kaupalliset tuotteet hyödyntävät samoja periaatteita kuin varhaiset prototyypit.


title: Tuntopalautehiiri

text: Tuntopalautehiirtä voidaan käyttää helpottamaan kohteiden löytämistä tietokoneen näytöltä. Hiirtä liikutettaessa se alkaa täristä, hidastua tai jopa kokonaan pysähtyy osuessaan esimerkiksi kuvakkeen päälle. Näin se voi mahdollistaa heikkonäköiselle tietokoneen tehokkaamman käytön. Vaikka monissa tutkimuksissa onkin etsitty tuntopalautteen avulla ratkaisuja, jotka auttaisivat näkövammaisia tasavertaisempaan asemaan tietoyhteiskunnassa, näkövammaiset itse eivät pidä värinähiirtä erityisen soveltuvana omaan käyttöönsä . Tuntopalautteen lisäksi olisikin tärkeää tarjota myös puheeseen perustuvaa tietoa käyttöliittymän kohteista.


title: Tuntopalautehiiri

text: Tietokonepeleissä ja pelinomaisissa sovelluksissa värinällä, voimapalautteella tai niiden molempien yhdistelmällä voidaan tuottaa käyttäjälle voimakkaampia pelillisiä kokemuksia . Näin voidaan lisätä peliin todentuntua ja mukaansatempaavuutta eli immersiivisyyttä. Muiksi sovellusalueiksi on esitetty internetissä tapahtuvaa kaupankäyntiä ja 3D CAD – ohjelmien käyttöä. Verkkokaupan tuotetta voitaisiin tunnustella samaan tapaan kuin reaalimaailman kaupassakin ja suunnitteluohjelmassa puolestaan hiirellä tunnustella kappaleiden mahdollisia asennuspaikkoja.


title: Tuntopalautehiiri

text: Monissa prototyypeissä tuntopalaute annetaan yhden pisteen kautta kerrallaan tai pienelle ihoalueelle (useimmiten sormenpäähän). Tällaiset ratkaisut sopivat suurten kohteiden löytämiseen ja hahmottamiseen kohtalaisesti, mutta pintarakenteita (tekstuureja) ja yksityiskohtia on näiden avulla vaikea hahmottaa.


title: Tuntopalautehiiri

text: Ihminen käyttää yleensä useaa sormea kerrallaan ja useimmiten koko kämmentä tunnustellessaan esineen muotoa ja pintaa. Jotta samaan voidaan päästä tietoteknisten laitteiden avulla, niiden täytyy stimuloida laajempaa aluetta ihmisen ihosta. Voimapalautteen avulla tuntoaistimus voidaan saada laajemmalle alueelle, ja tällaisia laitteita on uusimmissa tutkimuksissa pääasiassa kehiteltykin.


title: Bealin konjektuuri

text: Bealin konjektuuri on lukuteorian otaksuma, jonka on esittänyt teksasilainen miljardööri ja matematiikan harrastaja Andrew Beal.


title: Bealin konjektuuri

text: Tutkiessaan vuonna 1993 Fermat'n suuren lauseen yleistyksiä Andrew Beal muotoili seuraavan väitteen:


title: Bealin konjektuuri

text:
Jos
jossa formula_2, formula_3, formula_4, formula_5, formula_6 ja formula_7 ovat positiivisia kokonaislukuja, siten että formula_5, formula_6, formula_7formula_11, niin formula_2:lla, formula_3:llä ja formula_4:llä täytyy olla yhteinen alkulukutekijä.


title: Bealin konjektuuri

text: Esimerkiksi ratkaisussa 3 + 6 = 3 kantaluvuilla on yhteinen tekijä 3 ja ratkaisussa 7 + 7 = 98 kantalukujen yhteinen tekijä on 7. Käytännössä on olemassa äärettömän monta ratkaisua siten, että kantaluvuilla on yhteinen tekijä. Esimerkiksi yhtälö


title: Bealin konjektuuri

text: tuottaa ratkaisun kaikilla formula_16, formula_17, formula_18. Tämä ei kuitenkaan ole vastaesimerkki, koska kantaluvuilla on yhteisenä tekijänä formula_19.


title: Bealin konjektuuri

text: Vuoden 2006 joulukuuhun mennessä väitteelle ei ole löydetty yhtään tunnettua vastaesimerkkiä. Tämän etsimiseksi on käyty läpi ainakin 1000 eri muuttujaa.


title: Bealin konjektuuri

text: Bealin konjektuuri on Fermat'n suuren lauseen yleistys, joka vastaa tapausta formula_20. Jos formula_21 kun formula_22, niin joko kantaluvut ovat keskenään jaottomia tai niillä on yhteinen tekijä. Jos niillä on yhteinen tekijä, kantaluku voidaan jakaa tuottaen yhtälö, jolla on pienempiä keskenään jaottomia kantalukuja. Fermat'n suuren lauseen vastaesimerkki tuottaisi joka tapauksessa vastaesimerkin Bealin konjektuurille.


title: Bealin konjektuuri

text: Bealin konjektuuri voidaan havainnollistaa geometrisesti ajattelemalla potenssiluvut tasokuvioiksi. Kaikkien kokonaislukujen kaikki parilliset potenssit (n=2,4,6,8 jne) ovat aina neliöitä ja kaikki parittomat potenssit (n=3,5,7,9 jne.) ovat aina neliöjonoja. Kuvioiden sivut ovat samojen kantalukujen alempia potensseja. Neliöissä sivut edustavat saman kantaluvun samaa ko. potenssia. Neliöjonoissa sivut edustavat saman kantaluvun perättäisiä potensseja. Eri kokonaislukujen eri potensseja edustavat neliöt ja neliöjonot voivat olla yhteismitallisia vain, jos kuvioiden sivujen kantaluvuilla on yhteinen alkulukutekijä.


title: Bealin konjektuuri

text: Konjektuuri ei ole pätevä suuremmassa Gaussin lukujen joukossa. Vastaesimerkistä luvattua 50 Yhdysvaltain dollarin palkintoa vastaan Fred W. Helenius esitti, että (−2 + "i") + (−2 − "i") = (1 + "i").


title: Bealin konjektuuri

text: Beal on tarjonnut 1 000 000 Yhdysvaltain dollarin palkkion konjektuurin todistamisesta tai kumoamisesta.


title: Xasthur (EP)

text: Xasthur on yhdysvaltalaisen yhden miehen black metal -yhtyeen Xasthurin EP-levy. Se oli Maleficin viimeinen julkaisu vanhalla levy-yhtiöllään Moribund Cult; nykyisin yhtye kuuluu Hydra Headille. Levyllä vierailee jo eräältä aikaisemmalta levyltä tunnettu kosketinsoittaja Blood Moon Ausar.


title: Xasthur (EP)

text: EP:n päätöskappale ”Doomed by Howling Winds” on alun perin vuonna 2001 julkaistu kappale EP:ltä "A Darkened Winter". Tällä tuotoksella oleva versio on vuodelta 2005.


title: Jordan 197

text: Jordan 197 oli brittiläisen Gary Andersonin suunnittelema auto, jolla Jordan -talli kilpaili Formula 1 -kaudella 1997. Autoa ajoivat saksalainen Ralf Schumacher ja italialainen Giancarlo Fisichella, jotka molemmat olivat tallissa ensimmäistä kauttaan. Schumacherille kausi oli ensimmäinen, kun taas Fisichella oli osallistunut edeltäneellä kaudella kahdeksaan kilpailuun Minardilla.


title: Jordan 197

text:
Auton moottorit valmisti Peugeot ja jarrut tallille toimitti yhteistyössä Carbone ja Brembo.
Auto painoi 600 kg kuljettajan kanssa. Polttoaineen tallille toimitti Total.


title: Jordan 197

text: Auton huomattavin piirre oli sen keltainen väritys, johon pääsponsori Benson & Hedges oli päättänyt vaihtaa edeltäneen kauden kultaisesta väristä. Auton nokkaan oli maalattu molemmille puolille käärme. Kun kilpailu ajettiin maassa, jossa tupakkamainonta oli kiellettyä, luki autoissa "Benson & Hedges"in sijaan "Bitten & Hisses" tai "Ssssschuey"/"Fisssssssi".


title: Jordan 197

text: Talli otti kauden aikana isoja edistysaskeleita, kun se avasi oman tuulitunnelin. Myös henkilöstömäärää kasvatettiin niin, että vuoden lopussa tallilla oli 130 työntekijää. Nyt talli pystyi itse rakentamaan rungon ja vaihdelaatikon lisäksi myös muita auton osia.


title: Jordan 197

text: Kauden aikana ilmeni, että talli oli vahvempi kuin koskaan aiemmin. Saksan GP:ssa Fisichella taisteli voitosta Gerhard Bergerin kanssa. Kilpailu päättyi Fisichellan keskeyttämiseen toiselta sijalta. Ralf Schumacher saavutti Argentiinan GP:ssa uransa ensimmäisen palkinto- ja pistesijan sijoittumalla kilpailun kolmanneksi. Loppukaudella hän ajoi kolmesti viidenneksi ja kahdesti kuudenneksi. Fisichella nousi kauden aikana kahdesti palkintokorokkeelle, kun hän oli Kanadan GP:ssa kolmas ja Belgian GP:ssa peräti toinen. Lisäksi hän ajoi kolmesti neljänneksi ja kertaalleen kuudenneksi. Fisichella ajoi myös kilpailun nopeimman kierroksen Espanjan GP:ssa. Se jäikin tallin viimeiseksi.